STAVROvelonies: Φεβρουαρίου 2017\nH "Χρυσή Αυγή"; Όχι, καλέ, η "Καθημερινή"!\n... πως στήνουμε ανθρώπους στον τοίχο ...\nΡάγιο Βαγιεκάνο - το ποδόσφαιρο αλλιώς...\n... "Εδώ δεν υπάρχει κράτος !" ...\nΌταν μια σειρά από πολιτικά πρόσωπα\nπατάνε τη νάρκη της... ασχετοσύνης\nΠολύς λόγος έγινε για τον Μαρκ Τουέιν αυτή την εβδομάδα. Πήγε κι ήρθε το όνομα του Αμερικανού συγγραφέως στα χείλη ουκ ολίγων πολιτικών. Και καλά του Τσακαλώτου, ο άνθρωπος διατηρεί μια ιδεολογική συγγένεια (τυπική έστω…) με τον εκλιπόντα. Οι υπόλοιποι που τον πιάσαν στο στόμα τους (Κικίλιας, Λοβέρδος, Θεοδωράκης), κατάλαβαν με τι φίδι είχαν να κάνουν; Με τι αναρχικό, με τι επαναστάτη, με τι τρομοκράτη (να το γράψω και με κεφαλαία: ΤΡΟΜΟΚΡΑΤΗ) πήγανε και μπλέξανε; Ή μήπως νόμιζαν ότι ο Τουέιν ήταν κάποιο αγαθό τυπάκι που έγραφε βιβλία για παιδιά του στυλ Τομ Σόγιερ και Χάκλμπερι Φιν; Ε λοιπόν, σας έχω εκπλήξεις παλικάρια μου: Καλύτερα να τσιτάρατε Μπακούνιν και Κροπότκιν παρά Τουέιν! Τόσο ανατρεπτικό στοιχείο ήταν ο σπουδαίος Αμερικάνος γραφιάς. Και δια του λόγου το αληθές, παραθέτω απόσπασμα από το βιβλίο του «Ένας Γιάνκης του Κονέκτικατ στην αυλή του Βασιλιά Αρθούρου». Προς γνώσιν και συμμόρφωσιν:\n«Κι ήταν όλοι αυτοί οι απελεύθεροι μαζεμένοι πρωί πρωί για να δουλέψουν στο δρόμο του αφεντικού τους, του επισκόπου, τρεις μέρες ο καθένας, δωρεάν, κάθε αρχηγός έκαστης φαμίλιας και κάθε γιός έκαστης φαμίλιας, τρεις μέρες ο καθένας κι άλλη μια μέρα πάνω κάτω για τους υπηρέτες τους.\nΉταν σαν να διαβάζεις για τη Γαλλία και τους Γάλλους πριν από την παντοτινά αξιομνημόνευτη και ευλογημένη Επανάσταση, που ξεφορτώθηκε χίλια χρόνια τέτοιων κακουργημάτων με ένα παλιρροϊκό κύμα αίματος. Ένα και μοναδικό κύμα, μπας και πατσίσουνε το χρέος, με μισή σταγόνα αίμα για κάθε κουβά ολόκληρο που είχε στάξει από τα ατέλειωτα αργά βασανιστήρια του λαού στη διάρκεια δέκα αιώνων μιζέριας και ντροπής και αδικίας που μόνο με την κόλαση την ίδια μπορούν να συγκριθούν.\nΥπήρχαν δύο “Τρομοκρατίες”, αν το θυμηθούμε και το σκεφτούμε καλά. Η μία συνοψιζόταν σε φόνους εν βρασμώ ψυχής και η άλλη σε φόνους εν ψυχρώ. Η μία διήρκεσε ολίγους μήνες μόνο, η άλλη διήρκεσε χίλια χρόνια. Από τη μία χάσανε τις ζωές τους δέκα χιλιάδες άνθρωποι, από την άλλη εκατό εκατομμύρια άνθρωποι. Κι ωστόσο τρέμουμε όλοι τη “φρίκη” της μικρής Τρομοκρατίας, της στιγμιαίας Τρομοκρατίας σα να λέμε. Τι είναι όμως ο γρήγορος θάνατος στη γκιλοτίνα, μπροστά στον θάνατο εφ’ όρου ζωής από την πείνα, το κρύο, τις προσβολές, την απονιά και την θλίψη; Τι είναι ο γρήγορος θάνατος από έναν κεραυνό, μπροστά σε έναν θάνατο από σιγανή φωτιά όταν σε έχουν σουβλίσει;\nΣε ένα κοιμητήριο μιας τυχαίας πόλης θα μπορούσαν εύκολα να χωρέσουν όλα τα φέρετρα όσων θανατώθηκαν στην βραχεία Τρομοκρατία, σε αυτή την Τρομοκρατία που έχουμε όλοι εκπαιδευτεί να την τρέμουμε και να τη θρηνούμε. Αλλά η Γαλλία ολόκληρη δεν θα μπορούσε να χωρέσει τα θύματα της παλαιότερης και πραγματικής Τρομοκρατίας. Αυτής της αδιανόητα πικρής και άθλιας Τρομοκρατίας που κανείς μας δεν διδάχθηκε να αντιμετωπίζει στο μέγεθος ή στην οίκτο που της αξίζει…»\nΑναρτήθηκε από stavrosx1 στις 6:38:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Μαρκ Τουέιν, Χρήστος Ξανθάκης\nΨηφίδες από τη δράση\nτης ΕΠΟΝ Νέας Χώρας*\nΣυμπληρώνονται 74 χρόνια, όταν στις 23 Φλεβάρη του 1943 στο σπίτι του αντιστασιακού δασκάλου Παναγή Δημητράτου , στους Αμπελόκηπους μέσα στη μαύρη Κατοχή, ιδρύθηκε η θρυλική Ενιαία Πανελλαδική Οργάνωση Νέων (ΕΠΟΝ).\nΗδη από το φθινόπωρο του 1941 «[…] η νεολαία των Χανίων είχε προηγηθεί, γιατί, πρώτη στην Κρήτη και πιθανότατα ολόπρωτα στην Ελλάδα πριν την ΕΠΟΝ, ιδρύεται στα Χανιά η Παγκρήτια Οργάνωση Ελεύθερων Νέων (ΠΟΕΝ) […]» . «Η ΕΠΟΝ γεννήθηκε στην Κρήτη» , γράφει ο αγωνιστής της Αντίστασης Παύλος Μιχελιουδάκης για την ίδρυση της ΠΟΕΝ, την οποία αφηγείται σε άλλη του μαρτυρία : «[…] Έτσι αποφασίσαμε να φτιάξουμε την Παγκρήτια Οργάνωση Ελεύθερων Νέων. Αυτή η οργάνωση πρέπει να έγινε, κατά την άποψη τη δική μου, κατά τα τέλη του ’41. Θυμάμαι την πρώτη ιδρυτική συνέλευση της ΠΟΕΝ που έγινε στο σπίτι μου (στη Νέα Χώρα). Η αδερφή μου – μικρό κοριτσάκι τότε – κρατούσε τις τσίλιες.\nΜαζευτήκαμε: ο Μίμης ο Λιονάκης, σπουδαστής της Ανωτάτης Εμπορικής (εξετελέσθη από τους Γερμανούς σαν Ποενίτης, ήταν το πρώτο μας θύμα), ο Γιάννης ο Κουμής δικηγόρος. Επειδή ήταν ο μεγαλύτερος στην ηλικία από εμάς, τον είχαμε ανακηρύξει Πρόεδρο. Γραμματέας ήταν ο Λιονάκης. Επίσης εκεί ήταν ο Αρτέμης ο Παπαδάκης, ο οποίος είχε επαφή από τότε με το Κόμμα (σ.σ. ήταν στέλεχος της ΟΚΝΕ). Ήταν κι ένας Τσάπας ή Τσαπάκης, ο οποίος – δε με βοηθά η μνήμη μου απόλυτα – πρέπει να ήταν αυτός που προηγήθηκε από την πλευρά του Κόμματος, εκτός κι αν ήταν ο Κοντοκώτσος. Κι εγώ φυσικά […]».\nΣτην Κρήτη, την ΕΠΟΝ οργάνωσε ο φοιτητής του Πολυτεχνείου από την Πηγή του Ρεθύμνου, Μανόλης Σταυρουλάκης μέλος του Κεντρικού Συμβουλίου της. Το Μάη του 1943 κατέβηκε μ’ ένα γερμανικό επίτακτο καΐκι ως φοιτητής στα Χανιά. Ύστερα από ενημέρωση, αποφασίστηκε η προσχώρηση σ’ αυτήν της ΠΟΕΝ και η μετατροπή του κεντρικού της οργάνου «Ελεύθερα Νειάτα», σε όργανο της ΕΠΟΝ καθώς και όλων των οργανώσεων της ΠΟΕΝ στην Κρήτη σε οργανώσεις της ΕΠΟΝ.\nΝεοχωρίτες ΕΠΟΝίτες σε παράταξη μετά την απελευθέρωση. Από δεξιά: Κώστας Διαμαντάκης, Νίκος Χατζηδάκης, Γιώργος Χριστοδουλάκης, Μιχάλης Μαστρομανώλης (Συλλογή Φ. Χριστοδουλάκη)\nΗ Ε.Π.Ο.Ν. ΝΕΑΣ ΧΩΡΑΣ\nΣτη Νέα Χώρα έως τις αρχές του 1943 δρούσαν η ΠΟΕΝ και το ΕΑΜ Νέων. Ο Γιώργος Χριστοδουλάκης  και ο Λευτέρης Κυριμάκης  διηγούνται ως πρωταγωνιστές, την ίδρυση της ΕΠΟΝ στη Νέα Χώρα: «Ένα βράδυ ο Παύλος Μιχελιουδάκης κάλεσε μερικούς νέους: εμένα τον Κυριμάκη το Λευτέρη, το Χαριτάκη τον Αντώνη, τον Αντώνη τον Μαρκαντωνάκη (ή Τσέπολα) και μας ανακοίνωσε την ίδρυση της ΕΠΟΝ. […] Στη συνέχεια κάτσαμε μια μέρα στο φούρνο του Κυριμάκη και χωρίσαμε την οργάνωση σε τομείς: Στο Συνοικισμό, στο Βαρούσι και στη στην παραλία που ήταν ο κορμός της ΕΠΟΝ. Είμαστε 3 τριάδες ντόπιοι Νεοχωρίτες. Η Νέα Χώρα ήταν μια οργάνωση ξεχωριστή. […]».\nΕΠΟΝίτες και Αετόπουλα της Νέας Χώρας στα Τσικαλαριά το 1945 ή 1946. Όρθια αριστερά μπροστά η Αγγελική Δαμιανάκη και πίσω ο Γιώργος Χριστοδουλάκης (Συλλογή Γ. Χριστοδουλάκη).\nΗ ΕΠΟΝ Νέας Χώρας ήταν η μεγαλύτερη οργάνωση της πόλης στην οποία συμμετείχαν πλήθος νέων αγοριών και κοριτσιών αλλά και μικρότερων παιδιών των «αετόπουλων», με πολυποίκιλες και πολύμορφες, μαχητικές δράσεις αντίστασης και εκδηλώσεις αλληλεγγύης. Εξάλλου δεν είναι τυχαίο ότι η οργάνωση διέθετε δύο λέσχες στη συνοικία γεγονός μοναδικό στην πόλη, ούτε το γεγονός ότι, από όσα μέχρι σήμερα είναι γνωστά ήταν η μοναδική συνοικιακή οργάνωση που εξέδιδε πολυγραφημένο έντυπο με τίτλο «Η εφημερίδα της Νέας Χώρας». Δεν θα αναφερθούμε αναλυτικά στη δράση της ΕΠΟΝ στη συνοικία και ευρύτερα διότι αφενός μεν είναι πολύ μεγάλη και οι μαρτυρίες πάρα πολλές, αφετέρου δε η ιστορία της δεν έχει ακόμη καταγραφεί πλήρως όπως και στην υπόλοιπη πόλη και τον νομό κάτι που θα πρέπει να γίνει σύντομα γιατί οι εναπομείναντες πρωταγωνιστές, άντρες και γυναίκες, είναι ήδη υπερήλικες.\nΑναρτήθηκε από stavrosx1 στις 1:47:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΕΠΟΝ, Κρήτη\n23 Φεβρουαρίου 1975\nΟι τελευταίοι αντάρτες:\nΟι Κρητικοί που κατέβηκαν\nαπό το βουνό 26 χρόνια μετά\nΗ απίστευτη ιστορία των Γιώργου Τζομπανάκη και Σπύρου Μπλαζάκη, που πριν 40 ακριβώς χρόνια κατέβηκαν από τα Λευκά Όρη, μόνο μετά την αμνήστευσή τους\n30 Αυγούστου 1949. Με τη νίκη των κυβερνητικών δυνάμεων στην μάχη του Γράμμου κλείνει οριστικά η πιο μαύρη σελίδα της σύγχρονης ιστορίας μας, ο εμφύλιος, αδελφοκτόνος πόλεμος. Μετά το τέλος του, αρκετοί αντάρτες του «Δημοκρατικού Στρατού» έφυγαν προς Αλβανία και από εκεί σε άλλες χώρες της Ανατολικής Ευρώπης, ενώ κάποιοι άλλοι παραδόθηκαν. Απέμειναν κάπου 30 αντάρτες στα βουνά της Κρήτης.\nΑπό αυτούς άλλοι σκοτώθηκαν, άλλοι έφυγαν στο εξωτερικό, μερικοί συνελήφθησαν και για δύο τρεις κανείς δεν έμαθε τι απέγιναν.\n22 Φεβρουαρίου 1975.\nΟ Γιάννης Θεοδωράκης, αδελφός του Μίκη, ενημερώνει τον εισαγγελέα Εφετών, που δεν είχε λάβει γνώση της δημοσίευσης του διατάγματος αμνήστευσης δύο ανταρτών που τα ίχνη τους είχαν χαθεί. Έχοντας την Εφημερίδα της Κυβερνήσεως στα χέρια του ο εισαγγελέας δίνει σήμα προς την χωροφυλακή, με το οποίο γίνονταν γνωστό, ότι έπαυε η καταδίωξη και η επικήρυξη των δύο φυγόδικων 26 χρόνια μετά το τέλος του εμφυλίου.\n23 Φεβρουαρίου 1975.\n15 χιλιόμετρα έξω από τα Χανιά, στον δρόμο που οδηγεί στον Θέρισσο, ο Γιώργος Τζομπανάκης και ο Σπύρος Μπλαζάκης, οι τελευταίοι αντάρτες που γνώρισε οι Ελλάδα, 10.20 το πρωί, έπεφταν στις αγκαλιές, συγγενών, φίλων και συντρόφων, πλέον νόμιμοι και περήφανοι. Παρά τις τρεις ευκαιρίες που τους είχαν δοθεί όλα αυτά τα χρόνια ακόμη και με μία προφορική τους μετάνοια να απαρνηθούν τις πολιτικές τους αρχές τους αυτοί αρνήθηκαν και προτίμησαν να ζουν σαν τα αγρίμια στις σπηλίες. Και όσο οι χωροφύλακες δεν μπορούσαν να τους συλλάβουν τόσο στοιβάζονταν το κατηγορητήριο εναντίον τους.\nΈνα κατηγορητήριο που πλέον συμπεριελάμβανε και φόνο και αντικυβερνητικές ενέργειες. «Ξέρουμε ότι όλα τα αδικήματα της περιοχής τα ‘χουν φορτώσει στο κεφάλι μας», δήλωναν οι δύο, στον Βρετανό δημοσιογράφο Ντ. Τονγκ, το 1972 σε αποκλειστική συνέντευξη που έκανε το γύρο του κόσμου. Αν και επικηρυγμένοι για 150.000 δραχμές, σημαντικό ποσό για την μετεμφυλιακή Ελλάδα, αν και πολλοί γνώριζαν το που βρίσκονται, κανείς Κρητικός δεν πρόδωσε. Τώρα που η κυβέρνηση του Κωνσταντίνου Καραμανλή είχε δώσει την οριστική αμνηστία όλα αυτά άνηκαν στο παρελθόν.\nΣτα χωριά τους, στο Γαβαλοχώρι και το Κόκκινο Χωριό, στήνεται ένα μικρό γλέντι, το ριζίτικο που τους υποδέχονται δεν είναι άλλο από το «αγρίμια και αγριμάκια μου, λάφια μου μαραμένα, πέστε μου που είναι οι τόποι σας». Ανάμεσα στους δημοσιογράφους που είχαν έλθει στα Χανιά για να γίνουν μάρτυρες της ιστορικής στιγμής (σ.σ. είχαν ενημερωθεί για την διαδικασία από την τοπική οργάνωση του ΚΚΕ) ήταν και ξένοι ανταποκριτές. Ο Γιάννης Θεοδωράκης έγραφε στον Ριζοσπάστη της επόμενης ημέρας: «Μάτια βουρκωμένα. Χέρια, στόματα, νύχια γαντζώνονται στους “αετούς”, άλλοτε παθιασμένα και άλλοτε τρυφερά. Και το τραγούδι, τραγούδι. Σπαραγμός και λεβεντιά. Ο Ντέιβιντ Τοντ από τον Ομπσέρβερ ψιθυρίζει: απίστευτο, απίστευτο. Ο Λέις Πέρσον από το Αρμπέτετ. Μα στα αλήθεια συμβαίνουν όλα αυτά; Αναρωτιέται.\nΟ Μπρέιβικ των Τάιμς της Νέας Υόρκης, με μία κούπα κρασί που κάποιος του ‘βάλε στο χέρι, επιμένει για λίγη σιωπή, για λίγη ησυχία, θέλει κάτι να πει. “Ευχαριστώ“, φωνάζει, τρέμοντας σχεδόν από την συγκίνηση. “Ευχαριστώ που μου δώσατε να καταλάβω εδώ τι θα πει λεβεντιά και τι σημαίνει για την Κρήτη η ελευθερία“».\nΣτη συνέντευξη Τύπου που έδωσαν λίγες ώρες μετά την κάθοδο τους μίλησαν για όλα. Για την υπερηφάνεια «γιατί κατορθώσαμε να γίνουμε ελεύθεροι πολίτες χωρίς να σκύψουμε το κεφάλι. Χωρίς να υποκύψουμε σε συμβιβασμούς, που θα ήταν βάρος για όλη την υπόλοιπη ζωή μας». Για το πως περνούσαν τις μέρες τους: «Ήταν ημέρες που περνούσαμε καλά. Καθόμαστε στην ψηλότερη κορυφή, το Όρνιο, ύψους 2.500 μέτρων, και αγναντεύαμε την θάλασσα και όταν ήταν καθαρός ο καιρός την Πελοπόννησο, την Αττική, τα Δωδεκάνησα. Διαβάζαμε κι’ όλας ότι μας έπεφτε στα χέρια. Βιβλία, εφημερίδες και ότι άλλο.\nΑπό το 1960 είχαμε και ραδιόφωνο… Για τις δύσκολες στιγμές δεν είναι δυνατόν να αφηγηθούμε καμία. Η μία ώρα ήταν πιο δύσκολη από την άλλη. Έτσι και αρχίσουμε να μιλάμε, δεν θα τελειώσουμε ποτέ. Μονάχα τον πρώτο καιρό της δικτατορίας, όταν το κυνηγητό ήταν πιο σκληρό, μπορούμε να πούμε ότι δυσκολευτήκαμε κάπως περισσότερο. Περάσαμε τότε ημέρες χωρίς να δούμε φως κλεισμένοι σε σπηλιές. Όμως αυτές τις δύσκολες ώρες είχαμε την υποστήριξη όλων των ανθρώπων, όχι μόνο των αριστερών αλλά και των δεξιών. Μη φανταστεί κανείς ότι αν δεν είχαμε αυτή την υποστήριξη θα επιζούσαμε».Σε ότι αφορά την σίτιση τους, το κυνήγι ήταν απαγορευτικό, «υπήρχε ο κίνδυνος να μας ακούσουν και τότε μπορούσε να φτάσει και ο έκτος στόλος. Άλλοτε είχαμε τροφή, άλλοτε μέναμε νηστικοί για ημέρες. Πηγαίναμε σε σπίτια φίλων και δεν ξέραμε αν θα τους βρούμε εκεί ή αν ήταν εξορία ή νεκροί».\nΤο πρώτο βράδυ τους στον πολιτισμό το πέρασαν στο ξενοδοχείο Κύδων στα Χανιά. Με τον πολιτισμό δεν κατάφεραν να εξοικειωθούν άμεσα. Την άλλη ημέρα στο αεροπλάνο που τους μετέφερε στην Αθήνα ο Γιώργος παραδέχθηκε ότι δεν μπόρεσε να κοιμηθεί από τα καζανάκια που ακούγονταν. Στην Αθήνα, η πρώτη του κίνηση ήταν να επισκεφθούν το Πολυτεχνείο και να αφήσουν λίγα λουλούδια στο μνημείο των πεσόντων και στην συνέχεια έφυγαν για την τότε Σοβιετική Ένωση από την ηγεσία της οποίας ήταν επίσημοι προσκεκλημένοι.\nΗ ζωή τους τα επόμενα χρόνια κύλησε ήρεμα με τον Σπύρο Μπλαζάκη να παντρεύεται να ζει στη Νέα Σμύρνη, ενώ ο Γιώργος Τζομπανάκης παντρεύτηκε και αυτός αλλά δεν έφυγε από την Κρήτη. Παρά την απόσταση δεν έχασαν την επαφή τους και την φιλία τους.\nΈφυγαν από την ζωή, με απόσταση ενός μήνα, στα τέλη του 1996.\nΑναρτήθηκε από stavrosx1 στις 4:00:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Γιώργος Τζομπανάκης, Σπύρος Μπλαζάκης\n«Καθημερινή» - Χρυσή Αυγή:\nΣυζεύγνυνται κατά του\nΚείμενο πρώτο: «Η λογική λέει ότι το να τιμάται από το Κοινοβούλιο μας Χώρας ένας καταδικασμένος για κατασκοπεία εναντίον της Πατρίδος του αποτελεί όχι απλώς μη υπαρκτό φαινόμενο αλλά μακάβρια φαντασίωση προσβολής της Ιστορικής Μνήμης».\nΚείμενο δεύτερο: «Η Βουλή, πληροφορούμαι, ετοιμάζεται να τιμήσει τη μνήμη του Νίκου Μπελογιάννη (…).Ωστόσο, ο Μπελογιάννης καταδικάστηκε για κατασκοπεία εις βάρος της πατρίδας του (…) η καταδίκη του ήταν δίκαια και εξακολουθεί να ισχύει. Δεν είναι παράλογο η Βουλή να τιμά έναν καταδικασθέντα για κατασκοπεία εις βάρος της χώρας του;». Βρείτε τις διαφορές…\nΑυτά γράφουν – με τα μακάβρια «ελληνικά» τους – για τον «σοβιετικό κατάσκοπο» Μπελογιάννη τα ουγκανόφωνα ναζιστόμουτρα (Πέμπτη 9/2/2017). Λογικό. Τι ναζιστόμουτρα θα ήταν, άλλωστε.\n«Αξίζει την τιμή;Η Βουλή, πληροφορούμαι, ετοιμάζεται να τιμήσει τη μνήμη του Νίκου Μπελογιάννη. Μάλλον από λεπτότητα στη μνήμη του νεκρού (διότι ο Μπελογιάννης αγωνιζόταν για να καταργήσει τη Βουλή…), η εκδήλωση δεν θα γίνει στο γνωστό κτίριο που δεσπόζει της πλατείας Συντάγματος, αλλά στην Αμαλιάδα, τόπο καταγωγής του Μπελογιάννη. Ωστόσο, ο Μπελογιάννης καταδικάστηκε για κατασκοπεία εις βάρος της πατρίδας του και εξ όσων γνωρίζω δεν έχει υπάρξει ποτέ αναθεώρηση της δίκης. Μπορεί, λοιπόν, η θανατική ποινή που του επιβλήθηκε τότε να ήταν σκληρή και, ενδεχομένως, άδικη· όμως η καταδίκη του ήταν δίκαια και εξακολουθεί να ισχύει. Δεν είναι παράλογο η Βουλή να τιμά έναν καταδικασθέντα για κατασκοπεία εις βάρος της χώρας του;»\nΑνεχόμαστε στελέχη ή ακόμη και βουλευτές του ΚΚΕ ή του ΣΥΡΙΖΑ να υπερασπίζονται καταλήψεις πανεπιστημιακών κτιρίων από λαθρομετανάστες, να εμποδίζουν τη λειτουργία επιχειρήσεων που υφίστανται νομίμως (π.χ., το χρυσωρυχείο στην Χαλκιδική), να επιβάλουν με το ξύλο την υποχρέωση της απεργίας σε ανθρώπους που θέλουν να δουλέψουν (…). Και αν ως τώρα ήταν ο φόβος που συγκρατούσε τους πολιτικούς, ας είναι καλά τα «λεβεντόπαιδα με τις μαύρες μπλούζες» και τα καμώματά τους, που δίνουν την ευκαιρία στον αστικό πολιτικό κόσμο να υπερβεί το δέος της εξ αριστερών «ιεράς αγανακτήσεως» και να αποδείξει ότι η δημοκρατία μπορεί να υπερισχύσει εκείνων που επιβάλλουν τη βία, είτε μαύρη είτε κόκκινη (…).Αν ο Σαμαράς εννοεί αυτά που έλεγε προεκλογικά, αν ο Βενιζέλος καταλαβαίνει ότι μόνον ως αστική σοσιαλδημοκρατία μπορεί να έχει μέλλον το ΠΑΣΟΚ και αν ο Κουβέλης πιστεύει στη διαφορά της δημοκρατικής Αριστεράς από την Αριστερά της βίας, ιδού η ευκαιρία κύριοι! Η Χρυσή Αυγή, χωρίς να το καταλαβαίνει, ανοίγει τον δρόμο για την επιβολή της νομιμότητας προς κάθε πλευρά: κουκουέδες, συριζαίους, χρυσαυγίτες – όλοι τους βλάπτουν τη δημοκρατία εξίσου. Πρόκειται για ευκαιρία, την οποία η κυβέρνηση πρέπει να αξιοποιήσει (…)».\n«Όσοι πιστεύουν στη δημοκρατία», λοιπόν, όπως ο Κασιμάτης, μας το είχαν πει εδώ και 5 χρόνια:\n«Η ευκαιρία της Χρυσής Αυγής για τη δημοκρατία»…\nΑναρτήθηκε από stavrosx1 στις 8:47:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Η Καθημερινή, Νίκος Μπελογιάννης, Στέφανος Κασιμάτης, χρυσή αυγή\nΌταν ο όχλος επιβάλει\nκαι το σωστό τρόπο πένθους…\nΝτροπή σου, αγέλη που αλυχτάς μοχθηρία…\nΟ ελεύθερος λόγος, η επικοινωνία, η ελευθερία, η δημοκρατία με άποψη για όλους θα μπορούσαν να έχουν δεχθεί μια τεράστια ανάπτυξη χάρη στα social media, αν δεν υπήρχε ο παράγοντας του ότι οι χρήστες ανήκουν στο είδος των ανθρώπων. Ψευδείς ειδήσεις και φτιαχτές φωτογραφίες, στοχοποιήσεις, παρενοχλήσεις ακραίες, μεθυσμένες βρισιές τις νύχτες, επιβολή απόψεων και ετυμηγορίες δια βοής, συχνά με «παπαγαλάκια» ανώνυμα ή με ψεύτικά ονόματα και προφίλ.\nΚαι πάλι μοιάζουμε το ανθρώπινο είδος ανίκανο να χειριστούμε να αγαθά της εξέλιξης. Πως διασπώντας η επιστήμη το άτομο, το πρώτο που κάναμε ήταν βόμβα; Έτσι, ακριβώς, αλλά να αφορά σε μικρές, προσωπικές πυρηνικές καταστροφές χειριζόμαστε το διαδίκτυο, φτιάχνοντας ατομικές Χοροσίμες διαπόμπευσης και εύκολης κριτικής. Να μην απαριθμήσουμε θλιβερές αγελαίες περιπτώσεις μπούλινγκ, όπου σαν άλλοι Καρανίκοι, εμείς της «κουλτούρας» λέμε «ψόφα» σε άρρωστο πολιτικό, ασθενή δημοσιογράφο, άνεργους, παρουσιαστές, ή «σκ@τα» στον τάφο αυτοχείρων πλούσιων, γερόντων που έκρινε η Ιστορία και η Δικαιοσύνη και τόσα άλλα. Ας σταθούμε στη βία, τη σφοδρότητα επίθεσης και τη μανιακή επιβολή θέσης στο πένθος και στον θάνατο τον ίδιο…\nΠολιτισμένοι, με υψηλή αισθητική κριτικοί, τέχνης, ακτιβιστές πάσης φύσης, συγγραφείς και διανοούμενοι, πολιτικοποιημένοι και καλοδιορισμένοι φάροι νόησης, τρολάκια δυστυχή βουτηγμένα σε πύον μίσους, οπαδοί απλοί των «ξεχωριστών», όρμησαν στην Άννα Βαγενά, για τον αποχωρισμό της, τον τρόπο που τιμούσε και πενθούσε τον σύζυγο της, τον άνδρα της, τον σύντροφο της, τον πατέρα των παιδιών της, για μισό αιώνα! Με βρισιές, με προσβολές, με ανήθικο τρόπο και λέξεις!\nΓνώριζαν αυτοί και όχι οι άνθρωποι που μοιραστήκαν μαζί του τη ζωή, τι ήθελε, τι του άρμοζε, πως έπρεπε να γίνει η κηδεία και πως όχι. Ξέραμε όλοι εμείς, πως το κάθε ταίρι θέλει να κάνει τελετή που να αρμόζει, όπως νομίζει, στον άνθρωπο που έφυγε για πάντα. Και αρθρογράφοι -συχνά και αυτοί με το ρεύμα του like- τάχα μου ψιλό όρθωσαν ανάστημα, σπεύδοντας όμως, να διαχωρίσουν την θέση τους ως κάτι πολύ ξεχωριστό, τύπου πως «αν με ρωτάτε, δεν είναι του γούστου μου αυτή η λογική. Με ξεπερνά.\nΤο πένθος είναι εσωτερικό, χωρίς έκθεση του νεκρού, χωρίς θεατρικότητα…» κτλπ. Καταρχήν κουκλάρα μου, δε σε ρωτάμε και κανέναν μας δε ρωτάνε, επίσης εσύ δεν είσαι ο Χατζιδάκις, ο Λένιν, η Αλίκη, η Μελίνα, ο Κηλαηδόνης για να σου κάνουμε -μακριά από σένα και μας- όταν έρθει εκείνη η ώρα λαϊκό αποχαιρετισμό, προσκύνημα, μαυσωλείο και αποχωρισμό και όπως θες πες τα αντίο σου. Μια γυναίκα που θεωρεί τον άντρα κεφαλαιώδη όμως, έχει δικαίωμα να τον τιμήσει όπως επιθυμεί αυτή και ο ίδιος ήθελε.\nΚαι βέβαια το πένθος της δεν αφορά στις τελετές, αλλά στην εσωτερική της διαδικασία όπως το λες. Το πένθος ξεκινά από τη κλειστή της πόρτα, την απουσία του σώματος στο κρεβάτι διπλά της, το καφέ τον κοινό το πρωί που για καιρό θα σερβίρεται σε δύο κούπες, τη μηχανική κίνηση της κλίσης στο τηλέφωνο του, τη αιωνία απουσία της επί μισού αιώνα δεδομένης βεβαιότητας σωματικής και ψυχικής. Και με ποιο δικαίωμα λέμε τα «δεν είναι του γούστου μου» όταν μιλάμε για τεράστιες απώλειες και οδύνες; Το γούστο σου στους δικούς αποχωρισμούς να το επιστρατεύσεις και να κάνεις κηδείες αρτ νουβό ή μεταμοντέρνες!\nΠως στήνουμε ανθρώπους στο τοίχο, οι υπόλοιποι όλοι, με βρισιές βαθμολογώντας τον πόνο τους; Πως βρίζουμε και δε σεβόμαστε ακόμα και τον θάνατο; Τι βάραθρα χαμένων αξιακών αρχών μας έχουν καταπιεί ως γενιά δηλαδή; Και που τελειώνει η άβυσσος της απονιάς, της προχειρότητας, της Καρανικικής ναρκισσιστικής αυτοκοικανοποιησης, τύπου «εμείς οι παντογνώστες, οι σωστοί και εσείς που δεν δικαιούστε ούτε να πενθήσετε, οι εχθροί, οι άλλοι, οι γραφικοί, οι «δεύτεροι», οι αντίπαλοι»!\nΗ Αννα Βαγενά μπορεί να μη σ αρέσει σαν ηθοποιός, ως πολιτικός, ως άτομο που εκφράζει δημόσια λόγο! Μπορείς στην εποχή του social media Καιάδα, να ξεχνάς τις ταινίες της, τους σπουδαίους ρόλους της στο θέατρο, τις μάχες της, στην εποχή της και να δικαιούσαι να λες ακόμα και μαλακίες για αυτήν, αφού είναι δημόσιο πρόσωπο. Μπορείς να στέκεσαι στο αν φοράει ξωφτερνο στη Βουλή και αν ξαπλώνει στους καναπέδες των διάδρομων της και όχι στους σινιέ των γραφείων που δεν έχει η ίδια.\nΜπορείς να κοροϊδεύεις γιατί για επιχειρήματα δε συζητάμε, μόνο για «ουουου» μαρίδας και χαμινιών καθόλου χαριτωμένων, που της την είχανε στημένη για γιουχες στο Κιλελέρ και εκείνη αντέδρασε μιλώντας και φωνάζοντας πίσω. Κανένα δικαίωμα δεν υπάρχει όμως να την βρίζεις την ώρα της υπέρτατης απώλειας της! Δείχνει μικρότητα, μοχθηρότητα, αμορφωσιά ουσίας και κυρίως απανθρωπιά!\nΣ.σ: Ακουστήκαν και γράφτηκαν πολλά και για την Λυδία Κονιόρδου και τον επικήδειό της. Έχετε δίκιο! Είναι κακή υπουργός πολιτισμού! Γιατί δεν επαναφέρουμε τον Λιάπη που ήταν Τιτάνας και ογκόλιθος των γραμμάτων και των τεχνών! Ώρα είναι να πούμε πως ξέρει κι από αυτόν παραπάνω η Κονιόρδου ακόμα και θέατρο!\nΕτικέτες Αλεξάνδρα Τσόλκα, Άννα Βαγενά, Λουκιανός Κηλαηδόνης\nΗ ποδοσφαιρική γειτονιά\nπου έδιωξε τον νεοναζί,\nοι παίκτες που κάνουν απεργίες\nΗ ειδική περίπτωση της ΡΑΓΙΟ ΒΑΓΙΕΚΑΝΟ, σε μια περιοχή της Μαδρίτης που ξεχωρίζει - Πως σώθηκε ένα σπίτι από το δάνειο!\nΌταν περνάς την Αβενίδα ντε λα Αλμπουφέρα με προορισμό προς τα νοτιοανατολικά της Μαδρίτης θα δεις δύο τεράστια σούπερ μάρκετ (Lidl και Mercadona) στο δεξί σου χέρι. Αυτό είναι το άτυπο σύνορο του Βαγιέκας, μιας από τις πιο υπανάπτυκτες, αλλά και συνάμα τις πιο ζωντανές γειτονιές της ισπανικής πρωτεύουσας. Τα σούπερ μάρκετ θα’ λεγε κανείς ότι οριοθετούν τα τελευταία οχυρά του καπιταλισμού. Στο Βαγιέκας, την περιοχή όπου όλος ο κόσμος υποστηρίζει φανατικά τη Ράγιο Βαγιεκάνο κι όχι τη Ρεάλ ή την Ατλέτικο, βασιλεύουν η ανθρωπιά και η έγνοια για τον γείτονα. Η Ράγιο συγκέντρωσε τα βλέμματα της παγκόσμιας ποδοσφαιρικής κοινότητας πριν λίγες ημέρες χάρη σε μια μεταγραφή που χάλασε: Αυτή του Ουκρανού Ζοζούλια, ο οποίος συμφώνησε να έλθει δανεικός από τη Μπέτις, όμως συνάντησε την καθολική αντίδραση του κόσμου λόγω της ιδεολογικής του ταυτότητας. Οι φίλοι της Ράγιο δεν θέλουν έναν νεοναζί στην ομάδα τους. Άπαξ και πείστηκαν ότι ο Ζοζούλια είναι τέτοιος, η άρνησή τους να τον δεχτούν ήταν κατηγορηματική, όσο κι αν ο ίδιος θέλησε να τους ρίξει στάχτη στα μάτια με κατευναστικές δηλώσεις. Μια μικρή έρευνα που έκαναν έφερε στη δημοσιότητα φωτογραφίες και τοποθετήσεις σε μέσα κοινωνικής δικτύωσης, στα οποία ο Ζοζούλια εμφανιζόταν ως συμπαθών το φιλοφασιστικό καθεστώς της πατρίδας του.\nΚινητοποίηση για να σωθεί ένα σπίτι\nΠανό της Ράγιο Βαγιεκάνο για τον Φύσσα\nΗ προηγούμενη φορά που η Ράγιο έγινε πρωτοσέλιδο στην Ευρώπη ήταν κι αυτή ιδιαίτερα χαρακτηριστική: το 2014 ολόκληρο το ποδοσφαιρικό τμήμα κινητοποιήθηκε για να αποπληρώσει ένα… στεγαστικό δάνειο! Ο τότε προπονητής Πάκο Χέμεθ είχε ενημερώσει τους παίκτες ότι η 85χρονη Κάρμεν Μαρτίνεζ Αγιούσο κινδύνευε να χάσει το σπίτι της στο Βαγιέκας, επειδή είχε μπει εγγυήτρια στο στεγαστικό του γιου της, ο οποίος είχε χάσει τη δουλειά του και αδυνατούσε να το αποπληρώσει. Διοίκηση, παίκτες, οπαδοί έβαλαν όλοι λεφτά και το σπίτι σώθηκε. Αυτή η κίνηση δείχνει σε όλη της την έκταση τη φιλοσοφία του κλαμπ, το οποίο εκπροσωπεί πραγματικά τη γειτονιά κι ας παίζει στο ανώτερο επίπεδο του ισπανικού ποδοσφαίρου. Είναι χαρακτηριστικό ότι όλοι οι παίκτες της ομάδας και ειδικά οι ξένοι μένουν στην περιοχή του Βαγιέκας και όχι στα «πλούσια» προάστια της Μαδρίτης. Είναι όρος στο συμβόλαιό τους, για να τους γίνει βίωμα ότι φορώντας τη φανέλα της Ράγιο εκπροσωπούν κάποιους ανθρώπους κι όχι απλά ένα κλαμπ.\nΜόνο κάτοικοι της περιοχής\nΟι ποδοσφαιριστές κινούνται στην περιοχή, πιάνουν κουβέντα με τους καταστηματάρχες, πίνουν τον καφέ τους και το ποτό τους και μαζί με τις δικές τους ανησυχίες κουβαλούν κι αυτές των απλών ανθρώπων, που τους στηρίζουν κάθε εβδομάδα πηγαίνοντας να τους δουν. Όποτε η Ένωση Εργατών της Ισπανίας (με άλλα λόγια, η ισπανική… ΓΣΕΕ) εξαγγέλλει απεργία, στην ομάδα δεν γίνεται προπόνηση. Οι παίκτες, όμως, δεν παίρνουν ρεπό. Κατεβαίνουν στις διαδηλώσεις και τα συλλαλητήρια σαν απλοί εργαζόμενοι! Το Βαγιέκας είναι το πιο «μαυροκόκκινο» προάστιο της Μαδρίτης, τα αριστερά κόμματα (κυρίως της εξωκοινοβουλευτικής αριστεράς) κυριαρχούν. Οι οπαδοί της ομάδας συμμετέχουν στον σύνδεσμο “Bukaneros”, που σημαίνει «πειρατές», κι έχουν αναπτύξει μια εντελώς διαφορετική φιλοσοφία από τους οπαδούς των άλλων ομάδων στις μαδριλένικες γειτονιές.\n«Μικρή στο γήπεδο. μεγάλη στις αξίες»\nΟι κοινωνικές αξίες είναι πάνω από τα αποτελέσματα, άλλωστε το βασικό σύνθημα της ομάδας είναι «μικρή στο γήπεδο, μεγάλη στις αξίες», το σχετικό πανό αναρτάται στο γήπεδο σε κάθε ματς. Στο πρώτο ματς της νέας περιόδου, τον Σεπτέμβριο, που βρήκε τη Ράγιο στην Σεγκούντα Ντιβιζιόν, το μοναδικό πανό που αναρτήθηκε ανέφερε «οι κατηγορίες δεν έχουν σημασία»… Τον επίσημο ύμνο της ομάδας τον έφτιαξαν οι Ska-P, μια σκα-πανκ μπάντα πασίγνωστη στην Ισπανία για τα αντιφασιστικά της αισθήματα. Οι φίλοι της Ράγιο δεν τρώνε παραμύθια για μεγάλους επενδυτές και λεφτάδες. Η ανάληψη της προεδρίας από τον ιμπρεσάριο Ραούλ Μαρτίν Πρέσα το 2011 συνοδεύτηκε από εκτεταμένες διαδηλώσεις εναντίον του, στην οποία ο κόσμος απαιτούσε διαφάνεια στις διαδικασίες αγοραπωλησίας του συλλόγου. Θέλοντας και μη ο Πρέσα έδωσε όλα τα στοιχεία και οι οπαδοί τα πήγαν από μόνοι τους σε δικηγόρους και λογιστές για να τα ελέγξουν! Ο Πρέσα, που δεν έχει γεννηθεί στο Βαγιέκας, θεωρείται απλά… αναγκαίο κακό για τους περισσότερους οπαδούς, που απλά τον ανέχονται στην προεδρία και του φορτώνουν όλα τα παράπονά τους για τα κακά της ομάδας.\nΑποδοκιμασίες εναντίον προπονητή και παικτών δεν ακούγονται σχεδόν ποτέ. Οι περισσότερες ισπανικές ομάδες επιλέγουν να πειραματίζονται στις εναλλακτικές εμφανίσεις τους με τα «εθνικά» χρώματα των περιφερειών τους. Η Ράγιο εδώ και χρόνια έχει συνηθίσει να στέλνει μηνύματα και μέσω των εμφανίσεών της. Η πρώτη της εμφάνιση είναι ίδια με της Ρίβερ Πλέιτ, λευκή με μια διαγώνια κόκκινη ρίγα. Η δεύτερη είναι μαύρη με μια ροζ διαγώνια ρίγα και η τρίτη είναι γαλάζια με τέσσερις διαγώνιες ρίγες (κόκκινη, κίτρινη, γαλάζια και μωβ), τα χρώματα της σημαίας-ουράνιου τόξου των ομοφυλοφίλων.\nπηγή: Αργύρης Παγαρτάνης / Live Sport\nΑναρτήθηκε από stavrosx1 στις 5:49:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ποδόσφαιρο, Ράγιο Βαγιεκάνο\nπριν ακριβώς 70 χρόνια\n«Εδώ δεν υπάρχει κράτος! Υπάρχει μόνο μία ιεραρχία πολιτικών, ο ένας χειρότερος από τον άλλον. Μοναδική τους έννοια , η κατάκτηση της εξουσίας.\n«Η αντίθεση ανάμεσα στο γεύμα αυτό και στα παιδιά που πεθαίνουν από την πείνα στους δρόμους της Αθήνας είναι πραγματικά τρομερή… Εδώ δεν υφίσταται κράτος σύμφωνα με τα δυτικά πρότυπα. Αντ’ αυτού υπάρχει μια χαλαρή ιεραρχία ατομιστών πολιτικών, μερικοί από τους οποίους είναι χειρότεροι από άλλους, που είναι τόσο απασχολημένοι με τον προσωπικό τους αγώνα για εξουσία, ώστε δεν έχουν τον χρόνο να αναπτύξουν οικονομική πολιτική, ακόμη κι αν υποθέσουμε ότι είχαν την ικανότητα».\nΠΩΛ ΠΟΡΤΕΡ (1904 - 1975) Αμερικανός δικηγόρος, διπλωμάτης και πολιτικός. Αρχηγός αμερικανικής αποστολής στην Ελλάδα το 1947, όπου επέβαλε διαχειριστικούς και δημοσιονομικούς όρους ενόψει εφαρμογής του δόγματος Τρούμαν.\n[Πριν ακριβώς 70 χρόνια, στις αρχές του 1947, με την Ελλάδα κάτω από τον έλεγχο της Αγγλίας, οι Βρετανοί ανακοίνωναν στις ΗΠΑ ότι αδυνατούσαν να ενισχύσουν περαιτέρω την ελληνική κυβέρνηση στον δήθεν αγώνα της για την εξάλειψη του «κομμουνιστικού κινδύνου» στη χώρα, όπως έγραφαν χαρακτηριστικά.\nΟ Αμερικανός πρόεδρος, Χάρι Τρούμαν, θέλοντας να έχει δική του εικόνα και άποψη, έστειλε κατά τη διάρκεια του ίδιου έτους τον Πολ Πόρτερ, ως επικεφαλής αμερικανικού κλιμακίου στην Ελλάδα. Σε διάστημα παραμονής ενός περίπου μήνα στη χώρα, ο Πόρτερ έστειλε επιστολή προς το Υπουργείο Εξωτερικών των ΗΠΑ, υποστηρίζοντας πως υπεύθυνοι για το χάλι της Ελλάδας δεν είναι οι κομμουνιστές, αλλά το κατεστημένο και οι δεξιοί πολιτικοί !]\nΑναρτήθηκε από stavrosx1 στις 9:21:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες αμερικανική βοήθεια, Εθνικός Κήρυξ, έκθεση, ιστορικά, Πολ Πόρτερ


Pamulaklakin Forest Trail (Subic Bay Freeport Zone, Φιλιππίνες) - Κριτικές\nSubic Bay Freeport Zone: Ξενοδοχεία με την καλύτερη ποιότητα-τιμή\nPamulaklakin Forest Trail: Εστιατόρια στην περιοχή\nΔραστηριότητες κοντά σε: Pamulaklakin Forest Trail\nPamulaklakin Forest Trail, Subic Bay Freeport Zone - Κριτικές\nΝο 3 από 15 δραστηριότητες - Subic Bay Freeport Zone\nBinictican Drive, Sbma, Subic Bay Freeport Zone, Λουζόν 2222, Φιλιππίνες\nΕμείς το έκαναν χρήση " 30 - λεπτά mini ζούγκλα οργάνωση " μόνο για 100 πέσος και ήταν φανταστικό! Ο οδηγός μας, αντιμετώπισης πολλαπλών βλαβών Teresita ήταν πολύ φιλικοί και ενημερωτικοί. Ανέφερε ακόμα και μας έδωσαν ένα κατάστημα αναμνηστικών (κουτάλι και το άχυρο που αποτελείται...από μπαμπού) . Η οργάνωση ήταν περισσότερο από 30 λεπτά. Μακάρι να είχαμε περισσότερο χρόνο, αλλά είχαμε άλλα σχέδια, δεν μπορέσαμε να δούμε την επίδειξη σε βασικές δεξιότητες που απαιτούνται για το κάμπινγκ. Συνιστάται ανεπιφύλακτα!Περισσότερα\nΑπολαύσαμε πραγματικά τις 2 ώρα ζούγκλα οργάνωση και την επιβίωση του γκολφ. Ήμασταν λίγο επιφυλακτικοί ως προς πρόκειται επειδή δεν ήμασταν σε θέση να επικοινωνήσετε με κάποιον εκ των προτέρων. Ήταν πολύ εύκολο να όμως απλά και λάβετε τον οδηγό κανόνισε για εμάς. Εξασφαλίσαμε αριθμό...κινητού τηλεφώνου από τον οδηγό μας, έτσι ώστε οι άνθρωποι να επικοινωνήσετε μαζί τους εκ των προτέρων, εάν έχετε ερωτήσεις. 0 - 921 - 247 - 9763 ανέφερε δίδαξε σχετικά με τα φυτά και τον τρόπο ζωής τους. Τα πόδια ήταν με καλούς ρυθμούς, ώστε να μπορέσουμε να κρατήσουμε όλοι. Ήταν μια πολύ απολαυστική μέρα για όλους μας. 2 υπερβεί το όριο ηλικίας 40 ενήλικες. 22 ετών και 12 ετών. Θα το συνιστούσα ανεπιφύλακτα.Περισσότερα\nΕξαιρετική φύση περιπέτεια για οποιονδήποτε\nΌντας από Subic πίστευα ότι αυτό το μέρος είναι κοινή. Εξεπλάγην από την παρθένα stream, καθαρό περιβάλλον, friendnly Aetas και φθηνό είσοδος. Υπάρχουν τόσα πολλά πράγματα να κάνουμε εδώ σαν ντόπιοι κολυμπούν στο ποτάμι και έχουν al fresco δείπνο. Το Aetas μπορούν να μαγειρέψουν το...φαγητό για εσάς. Αυτό είναι ένα καλό ταξίδι στην εμφάνιση νέων ότι η φύση τους παλμούς παίζοντας με τα παρελκόμενα. Το λατρεύω αυτό το μέρος!Περισσότερα\nΠήγα με την οικογένειά μου και δεν απογοητευτήκαμε. Εάν είστε φυσιολάτρεις και τους πεζοπόρους, θα σας αρέσει το μέρος. Πήραμε το mini ζούγκλα οργάνωση με ΜΚΤ JR όπως μας τουριστικό οδηγό. Ήταν πολύ έμπειρο και φιλικό, φιλόξενο και εξυπηρετικό. Τα παιδιά έχουν διδάξει πολλά δέντρα...και κάποιο δημιουργικό πράγματα που JR κοινόχρηστο. Η γυναίκα μου και εγώ αισθάνθηκα άγχος μας απορροφήθηκε από το δάσος, ολοκληρώσαμε την οργάνωση νιώθοντας ανανεωμένοι. Σίγουρα θα ξαναέρθουμε και επισκεφθείτε κάθε χρόνο.Περισσότερα\nΑυτό είναι ένα φανταστικό μέρος ,πολύ ωραίο συν το επιπλέον μπόνους έχοντας τα πέλματα καθαρίζονται από τα μικρά ψάρια στο ποτάμι\nΔιασκέδαση στη ζούγκλα\nΟ σύζυγός μου έπεσε σε μία από τις αίθουσες μασάζ και αποφάσισε να λάβει τα παιδιά έξω για να δείτε τη διαδρομή. Η χρέωση ήταν 50 πέσος για κάθε έναν από εμάς για τη μικρή ζούγκλα Trek. Αξίζει τον κόπο. Το τοπικό Aeta οδηγός ήταν...πολύ ενημερωτική και τα παιδιά απόλαυσαν την σύντομη διαδρομή. Υπάρχουν πολλά γραφικά σημεία για φωτογραφίες ενώ στη διαδρομή. Το μόνο αρνητικό ήταν να δούμε τον τρόπο με τον οποίο ορισμένοι από τους ντόπιους τουρίστες πραγματικά σκουπίδια το μέρος. Απόλυτη άρνησή τους να καθαρίσουν τον εαυτό του. Αφήστε τα πάντα για να καθαρίσουν το Aetas μετά.Περισσότερα\nΑπολαύσαμε το 30 λεπτά κατάβαση μέσα από το καταπράσινο δάσος. Ο οδηγός Rosa παρείχε καλές γνώσεις για τις φυσικές θεραπευτικές ιδιότητες ορισμένων από τις μονάδες. Θα το συνιστούσα ανεπιφύλακτα.\nΠήγα εκεί με ολόκληρη την οικογένειά μου, ήταν ήδη 3 το απόγευμα γι' αυτό αποφασίσαμε να πάρουμε μια διαδρομή 30 λεπτών με τα πόδια, για 100 πέσος σίγουρα άξιζε τον κόπο, ακόμα και το τοπικό που μας δίδαξε να κάνουν φωτιά ήταν πραγματικά διασκεδαστικό!\nΔεν μπορώ να το χορτάσω από το πανέμορφο τοπίο και τη φιλοξενία.\nΑπολύτως πανέμορφα τοπία και η αυθεντικότητα του Aeta ευγενείς άνθρωποι. Φάγαμε Rosario ήταν πολύ ενημερωτική και ενθουσιασμένοι που συμμεριζόμαστε την παγκόσμια με όλους. Πέρα από την τήρηση των όμορφη ζούγκλα, θα μάθετε πώς κάθε δένδρο/μονάδα εξυπηρετεί έναν σκοπό ή πώς να μαγειρέψουν χρησιμοποιώντας το μπαμπού...και ένα μαχαίρι. Υπέροχη εμπειρία.Περισσότερα\nΤο δάσος βοήθεια δεν είναι δύσκολο. Απέχει μόνο 30 λεπτά. Aeta οδηγός θα σας δείξω πώς μπορείτε να ακολουθήσετε το μονοπάτι, και θα σας εξηγήσω τι είδους επιπτώσεις φυτά και δεν έχουν εγκαταλείψει. Ναι, την τουριστική είναι ενδιαφέρουσα, αλλά για να δείτε πώς οι άνθρωποι...μαγειρέματος ρυζιού με μπαμπού.Περισσότερα\nΛάβετε γρήγορα απαντήσεις από το προσωπικό του Pamulaklakin Forest Trail και από προηγούμενους επισκέπτες.


Vocabulary Activities - Ιδιαίτερα Μαθήματα Ξένων Γλωσσών | Ekmathisi.edu.gr\nΥπάρχουν πολλοί τρόποι για να γίνει η εκμάθηση των Αγγλικών ενδιαφέρουσα. Ένας από αυτούς τους τρόπους είναι παίζοντας! Βρήκαμε, λοιπόν, και σας παρουσιάζουμε 6 “Vocabulary Activities” με τις οποίες η εκμάθηση και το λεξιλόγιο των Αγγλικών θα φανεί στους μαθητές σας «παιχνιδάκι»!\nΌλες αυτές τις δραστηριότητες μπορείτε να τις χρησιμοποιήσετε για να εξετάσετε την χρήση βασικών όρων, την ενίσχυση του μαθήματος ή απλά ως μια ευχάριστη δραστηριότητα, η οποία συχνά, δημιουργεί κλίμα ενθουσιασμού και διασκεδάζει μαθητές και δάσκαλο. Η χρήση τους βοηθάει στον εμπλουτισμό του λεξιλογίου, την ορθογραφία, την κριτική και δημιουργική σκέψη.


Affidea Περιστέρι – ΠΕΡΙΣΤΕΡΙ | doctoranytime\nΔιαγνωστικά Κέντρα ΠΕΡΙΣΤΕΡΙ\nΘηβών 177, Περιστέρι ΑΤΤΙΚΗ\nΤΜΗΜΑΤΑ ΑΙΜΑΤΟΛΟΓΙΚΟ/ ΟΥΡΩΝ ΑΚΤΙΝΟΛΟΓΙΚΟ ΑΝΔΡΟΛΟΓΙΚΟ ΑΞΟΝΙΚΗΣ ΤΟΜΟΓΡΑΦΙΑΣ ΓΑΣΤΡΕΝΤΕΡΟΛΟΓΙΚΟ ΓΥΝΑΙΚΟΛΟΓΙΚΟ ΚΑΡΔΙΟΛΟΓΙΚΟ ΜΑΣΤΟΓΡΑΦΙΑΣ ΜΙΚΡΟΒΙΟΛΟΓΙΚΟ ΜΟΡΙΑΚΟ/ΓΕΝΕΤΙΚΟ ΟΣΤΕΟΠΟΡΩΣΗΣ ΤΜΗΜΑ COVID-19 ΥΠΕΡΗΧΩΝ\nΟ μέσος χρόνος λήψης των αποτελεσμάτων είναι 1 ημέρα\nΤο διαγνωστικό εξυπηρετείται από τον σταθμό Ανθούπολης.\nΥπάρχει η δυνατότητα αποστολής αποτελεσμάτων μέσω fax ή email.\nΑξιολόγηση και σχόλια ασθενών διαγνωστικού κέντρου - Affidea Περιστέρι\nΤο διαγνωστικό κέντρο έχει αξιολογηθεί από 36 ασθενείς, από τους οποίους το προτείνουν οι 31.\nPoli kali exupiretisi\nΠεντακάθαρο και οργανωμένο διαγνωστικό κέντρο .\nΘεωρώ απαράδεκτο να πρέπει να περάσουν 10 μέρες για να πάρεις αποτελέσματα για μια ακτινογραφία. Δε υπήρχε ενημέρωση από την αρχή ότι θα αργήσουν τόσοοο πολύ τα αποτελέσματα και καλούσα ανά τρεις μέρες μέχρι που με ενημέρωσαν ότι λόγω αδειών αργούν τόσο! Θα έπρεπε, θεωρώ, να το γνώριζα από την αρχή,δεδομένου ότι τα αποτελέσματα από μια ακτινογραφία κάνουν το πολύ μία μερα για να βγουν.\nΑρχικά θα θέλαμε να σας ευχαριστήσουμε για τον χρόνο που διαθέσατε να γράψετε τα σχόλιά σας. Αναφορικά με την παράδοση των αποτελεσμάτων, η γραμματεία μας σας είχε ενημερώσει σχετικά με την ημέρα παραλαβής τους και κατόπιν έγκρισή σας προχωρήσαμε με το προγραμματισμένο ραντεβού. Λυπούμαστε πολύ εάν έγινε κάποια παρανόηση. Παραμένουμε στη διάθεσή σας για κάθε διευκρίνιση.\nΕιμαι υποχρεωμενος να ξαναπαω σε τρεις μερες για να παρω την ακτινογραφια. Ελλειψη μαλλον γιατρου για υπογραφη της εξετασης; Περιεργο αλλα σε Δημοσιο Νοσοκομειο την παιρνεις αμεσως.\nΣτα εργαστήριά μας, για όλο το φάσμα των ακτινογραφιών απαιτούνται 2 εργάσιμες ημέρες προκειμένου να βγει το πόρισμά τους. Εάν χρειάζεστε οποιαδήποτε άλλη διευκρίνιση επί του θέματος, μπορείτε να επικοινωνήσετε μαζί μας και να συνομιλήσετε με το επιστημονικό προσωπικό μας.\nΠερίμενα ελάχιστα! Έμεινα ικανοποιημένη !!\nΕυχαριστος χωρος, ευγενικο προσωπικο\nΈκλεισα ραντεβού για rapid test για covid 19 και λίγα λεπτά μετά με κάλεσαν από το διαγνωστικό για επιβεβαίωση του ραντεβου, το οποίο πραγματοποιήθηκε στην ώρα του, άμεσα και μια ώρα μετά είχα λάβει στο mail μου το αποτέλεσμα και την απόδειξη πληρωμής. Συνοπτικά, η όλη διαδικασία ήταν εύκολη, γρήγορη και αποτελεσματική.\nΣτο μικροβιολογικο το προσωπικό ήταν άψογο, στην γραμματεία οκ.. Η ώρα του ραντεβού δεν τηρηθηκε προφανώς και δεν κάνουν κάτι γι αυτο! Αντί να λειτουργούσαν όλα τα γραφεία μπροστά ήταν ανοιχτά μόνο 2 και υπήρχε μεγάλη καθυστέρηση.. Περίμενα αρκετή ωρα\nΕυχαριστούμε για τον χρόνο που διαθέσατε να γράψετε το σχόλιό σας. Στόχος μας είναι να σας εξυπηρετούμε πάντα άμεσα, σωστά και με ακρίβεια. Με γνώμονα αυτό, διερευνήσαμε εσωτερικά όσα μας αναφέρετε και διαπιστώσαμε ότι το προγραμματισμένο ραντεβού σας ήταν στις 9:00. Εντός 10 λεπτών είχαν καταχωρηθεί τα στοιχεία σας στο σύστημά μας και προχωρήσαμε με την αιμοληψία σας. Στη γραμματεία του κέντρου μας βρίσκονται καθημερινά 4 άτομα προκειμένου να αποφεύγεται ο συνωστισμός και να τηρούνται αυστηρά τα ωράρια των ραντεβού μας. Παρακαλούμε πολύ εάν κάτι έγινε διαφορετικά θα θέλαμε να μας το αναφέρετε για να βελτιώνουμε τυχόν αδυναμίες μας και να βελτιωνόμαστε. Παραμένουμε στη διάθεσή σας.


Ο Διεθνής Τύπος της 15.07.2021 | Radcast | Πάτα play\nΟ Διεθνής Τύπος της 15.07.2021\nΔιεθνής Τύπος: Το σχέδιο πράσινης μετάβασης παρουσίασαν οι Βρυξέλλες, αντισυνταγματικό το πρώτο lockdown στην Ισπανία.\nΣτην Γερμανία, οι εφημερίδες ασχολούνται με το σχέδιο της ΕΕ για την προστασία του περιβάλλοντος. Η Die Welt γράφει σχετικά: «Η προστασία του κλίματος που σχεδιάζει η ΕΕ θα κοστίσει στους πολίτες πολλά χρήματα». Η θέρμανση, η οδήγηση και τα ταξίδια θα γίνουν σημαντικά πιο ακριβά. Τα αέρια του φαινομένου του θερμοκηπίου θα πρέπει να μειωθούν στο 55% του επιπέδου του 1990 μέχρι το 2030. Το κοινωνικό ταμείο περιβάλλοντος θα βοηθήσει πολίτες με χαμηλό εισόδημα να αντέξουν την μετάβαση. Η Süddeutsche Zeitung για το ίδιο θέμα: «Η Ευρώπη πρέπει να γίνει πράσινη». Η Ευρωπαϊκή Επιτροπή δεν θέλει να έχει αυτοκίνητα που κινούνται με βενζίνη ή πετρέλαιο μετά το 2035. Η θέρμανση και τα ταξίδια μπορεί να γίνουν ακριβότερα. Τέλος, η Frankfurter Allgemeine Zeitung: «Η Κομισιόν αναμένει αντίσταση για το κλιματικό πακέτο». Ο Φρανς Τίμερμανς είπε ότι όλος ο κόσμος μας κοιτάει. Κριτική δέχεται το πακέτο τόσο από τη βιομηχανία όσο και από την Greenpeace.\nΣτη Γαλλία, η Le Figaro γράφει: «Φόροι, οδηγίες… Το πράσινο σχέδιο με μεγάλο ρίσκο των Βρυξελλών». Τέλος στα αυτοκίνητα με βενζινοκινητήρες, φορολόγηση των εισαγωγών, της κηροζίνης, του κάρβουνου. Η ΕΕ παρουσίασε 12 αυστηρά νομικά κείμενα για να μειώσει τις εκπομπές CO2 κατά 55% από τώρα μέχρι το 2030. Οι Big Pharma και η ΕΕ απασχολούν το πρωτοσέλιδο της Humanité: «Μέσα στα μυστικά των συμβολαίων». Παρά το μεγάλο μέγεθος της επένδυσης με δημόσια χρήματα, η Κομισιόν έχει απαιτήσει λίγα πράγματα από τις μεγάλες εταιρείες παραγωγής εμβολίων. Η απόδειξη βρίσκεται στα αποκλειστικά έγγραφα που παρουσιάζει η εφημερίδα. Τέλος, η Libération: «Κριστιάν Μπολτανσκί: Φως». Ο εικαστικός καλλιτέχνης μιας τέχνης γενναιόδωρης, ο ακούραστος ερευνητής της μνήμης, είναι νεκρός στα 76 του χρόνια.\nΣτη Βρετανία, η Daily Telegraph έχει τίτλο: «Αυτοκίνητα και πτήσεις θα χτυπηθούν με πράσινους φόρους». Νέα τέλη για τους αυτοκινητόδρομους θα αντικαταστήσουν τους φόρους καυσίμων καθώς τα οχήματα γίνονται ηλεκτρικά στο πλαίσιο της μείωσης των εκπομπών CO2. Στους Times διαβάζουμε: «Οι επιχειρήσεις ξετινάζουν τους υπουργούς για το ‘χάλι’ με τα μέτρα για τον κορονοϊό». Οι μάσκες παραμένουν για το εσωτερικό των καταστημάτων και τη δουλειά, ενώ το σερβίρισμα στο τραπέζι παραμένει στα μπαρ. Οι επιχειρήσεις της εστίασης αντιδρούν καθώς οι οδηγίες της κυβέρνησης θεωρούνται πιο αυστηρές από ότι περίμεναν. Ο Guardian κυκλοφορεί με τίτλο: «Συναγερμός για τον Αμαζόνιο καθώς τώρα το δάσος εκπέμπει περισσότερο CO2 από όσο απορροφά». Οι επιστήμονες λένε ότι τώρα η περιοχή είναι καθαρός ρυπαντής, την στιγμή που οι φωτιές και η αποψίλωση εντείνονται. Τέλος, ο Independent: «Τομή για τις ετικέτες περιβαλλοντικού αποτυπώματος στα τρόφιμα». Μια μεγάλη εταιρεία, η Unilever, θα αποκαλύπτει τον αντίκτυπο που έχουν τα προϊόντα της στο περιβάλλον.\nΣτην Ισπανία, το πρώτο lockdown κρίθηκε αντισυνταγματικό από το Συνταγματικό Δικαστήριο της χώρας. Η El País γράφει σχετικά: «Αντισυνταγματικός εγκλεισμός». Ένα πολύ διχασμένο δικαστήριο ακυρώνει ένα άρθρο από την πρώτη κατάσταση συναγερμού στην Ισπανία, από τον Μάρτιο έως τον Ιούνιο του 2020. Η απόφαση επηρεάζει πάνω από ένα εκατομμύριο πρόστιμα που επιβλήθηκαν. Και η El Mundo: «Το lockdown του Σάντσεθ ήταν παράνομο». Το Συνταγματικό Δικαστήριο ανέτρεψε με απόφασή του την Τετάρτη τις πιο σκληρούς περιορισμούς της πρώτης φάσης της κατάστασης συναγερμού. Θεώρησε ότι η κυβέρνηση δεν περιόρισε μόνο τα δικαιώματα, αλλά τα ανέστειλε, και ότι έπρεπε να είχε κηρύξει κατάσταση εξαίρεσης στην οποία το Κοινοβούλιο έχει περισσότερο λόγο.\nΣτην Ιταλία, υποσχέσεις για αλλαγές στις φυλακές έδωσε ο Ντράγκι ενώ το πράσινο διαβατήριο παίρνει σάρκα και οστά. Η La Repubblica κυκλοφορεί με τίτλο: «Τέλος στις κακοποιήσεις των κρατουμένων, θα αλλάξουμε τις φυλακές». Στην επίσκεψη τους στην φυλακή όπου σημειώθηκαν οι ξυλοδαρμοί κρατουμένων, ο Ντράγκι και η υπουργός Δικαιοσύνης Καρτάμπια δήλωσαν ότι μεγάλο μέρος της αστυνομία σέβεται τα δικαιώματα. Και η La Stampa για το ίδιο θέμα: «Όχι άλλη βία στις φυλακές». Ντράγκι και Καρτάμπια υποσχέθηκαν αλλαγές στο σωφρονιστικό σύστημα.\nΣτη Il Messaggero διαβάζουμε: «Το πράσινο διαβατήριο και οι ντισκοτέκ, οι νέοι κανόνες του κράτους». Ο κωδικός QR, που θα επιτρέπει την είσοδο σε χώρους διασκέδασης, θα δίδεται μόνο μετά από τις δύο δόσεις του εμβολίου. Δεκαεφτά εκατομμύρια ιταλοί δεν το έχουν κάνει ακόμα. Τέλος, η Corriere de la Sera: «Πράσινο διαβατήριο, τώρα περισσότερες υποχρεώσεις». Το σχέδιο περιλαμβάνει την υποχρέωση επίδειξης πράσινου διαβατηρίου σε στάδια, event και γυμναστήρια. Συζητήσεις και για τα εστιατόρια. Παράλληλα, παρατηρείται αύξηση στα κρούσματα.\nΣτις ΗΠΑ, η Wall Street Journal γράφει: «Ο Πάουελ λέει ότι η FED θα αυξήσει τα επιτόκια αν ο κίνδυνος του πληθωρισμού επιμείνει». Ο διοικητής της κεντρική τράπεζας των ΗΠΑ, Τζερόμ Πάουελ, είπε ότι δεν θα διστάσει να αυξήσει τα επιτόκια για να συγκρατήσει τον πληθωρισμό αν και περιμένει τις τιμές να πέσουν αργότερα μέσα στο έτος. Στην Washington Post διαβάζουμε: «Οι θάνατοι από υπερβολική δόση εκτοξεύτηκε το 2020». Σχεδόν 30% περισσότεροι θάνατοι από το προηγούμενο έτος καταγράφηκαν μέσα στην πανδημία. Το συνθετικό οπιοειδές φεντανύλ ευθύνεται για τους περισσότερους θανάτους. Οι Financial Times γράφουν: «Οι Βρυξέλλες αποκαλύπτουν ένα σαρωτικό σχέδιο για να μειώσουν το περιβαλλοντικό αποτύπωμα της ΕΕ». Οι εκπομπές CO2 θα μηδενιστούν μέχρι το 2050, ενώ στην καρδιά του σχεδίου είναι η εμπορία εκπομπών καυσαερίων. Τέλος, οι New York Times: «Η μετάλλαξη Δέλτα ανοίγει το χάσμα μεταξύ των ‘δύο Αμερικών’». Διαφορετικά μονοπάτια χαράζονται για τους εμβολιασμένους και τους ανεμβολίαστους, αναφέρει η εφημερίδα.


4 σειρές που βλέπουμε τώρα | DOC TV | documenting everyday life\n4 σειρές που TECH βλέπουμε τώρα\nΝέες σειρές που κολλάνε στις οθόνες μας\nHOMECOMING: Η Heidi Bergman (Julia Roberts) είναι κοινωνική λειτουργός στο Homecoming Center, μια εγκατάσταση που βοηθά τους στρατιώτες να επιστρέψουν ξανά στη ζωή του απλού πολίτη. Ο Walter Cruz είναι ένας από αυτούς. Επικεφαλής του Homecoming, είναι ο φιλόδοξος Colin Belfast, με υπερβολικές απαιτήσεις και περίεργα κίνητρα. Λίγα χρόνια αργότερα, η Heidi έχει αλλάξει ζωή κι εργάζεται ως σερβιτόρα σε μια μικρή πόλη. Όταν την επισκέπτεται στέλεχος του Υπουργείου Αμύνης και ζητά να μάθει τους λόγους που την οδήγησαν να εγκαταλείψει την εγκατάσταση, η Heidi καταλαβαίνει πως πίσω κάτι μυστήριο κρύβεται πίσω από όλα αυτά. Αυτή είναι η πρώτη φορά που η Julia Roberts παίζει σε τηλεοπτική σειρά. Η ιστορία μεταφέρεται στην μικρή οθόνη από τον Sam Esmail (Mr. Robot). Πρωταγωνιστούν οι Julia Roberts, Bobby Cannavale, Stephan James, Sissy Spacek.\nSINNER 2: Γιατί απλοί άνθρωποι διαπράττουν φοβερά εγκλήματα; Στη 2η σεζόν της σειράς, ο ντετέκτιβ Harry Ambrose (Bill Pullman) γυρίζει πίσω στην μικρή του πόλη, για να διερευνήσει τη δολοφονία ενός ζευγαριού από τον 11χρονο γιο του. Καθώς προσπαθεί να καταλάβει γιατί το αγόρι θα έκανε ένα τέτοιο έγκλημα, γίνεται σαφές ότι η πόλη κρύβει σκοτεινά μυστικά και οι κάτοικοι θα κάνουν ό,τι είναι δυνατόν για να τα προστατεύσουν. Προσπαθώντας να φέρει αυτά τα μυστικά στο φως, συναντά και τη Vera (Carrie Coon), που μπορεί να είναι το κλειδί της υπόθεσης. Το σίριαλ βασίζεται στο ομότιτλο βιβλίο της συγγραφέως Petra Hammesfahr, προτάθηκε για 2 Χρυσές Σφαίρες κι ένα βραβείο Emmy και η πρώτη σεζόν γνώρισε επιτυχία με την γνώρισε επιτυχία με την Jessica Biel στον πρωταγωνιστικό ρόλο. Αυτή τη φορά η Biel μένει πίσω από τις κάμερες, στο ρόλο του παραγωγού.\nPRESS: Η μίνι βρετανική σειρά εξερευνά τον κόσμο της σύγχρονης ενημέρωσης μέσα από τις ζωές των συντακτών και των δημοσιογράφων που εργάζονται σε δυο μεγάλες εφημερίδες με διαφορετική ηθική και κίνητρα. Η ψηφιακή εποχή, η πολιτική, η διαφθορά και τα σκάνδαλα πρωταγωνιστούν σε μια σειρά από τον βραβευμένο Mike Bartlett (Doctor Foster, King Charles III, Trauma). Πρωταγωνιστούν οι: Charlotte Riley, Ben Chaplin, Priyanga Burford, Al Weaver.\nTHE HAUNTING OF HILL HOUSE: Ένα σπίτι σε ένα λόφο, γεμάτο μεταφυσικά μυστήρια. Ένα σπίτι όπου οι εφιάλτες ζωντανεύουν στα όνειρα, αλλά και κάτω από το κρεβάτι. Παιδιά που μεγάλωσαν εκεί κι έζησαν τον τρόμο, επιστρέφουν ως ενήλικες για να αντιμετωπίσουν τους φόβους τους. Η γοτθική νουβέλα τρόμου της Shirley Jackson, The Haunting of Hill House, γίνεται σειρά του Netflix. Η ιστορία του 1959 έρχεται λίγο πιο κοντά στο σήμερα, από τον πολυβραβευμένο δημιουργό Mike Flanagan (Absentia, Oculus). Πρωταγωνιστούν οι Michiel Huisman, Carla Gugino, Henry Thomas.


Κολωνάκια… κατά βάθος τα θέλουμε! (του Γιώργου Βαρνακιώτη) | cna.gr\nΑρχική/ΑΡΘΡΑ/Κολωνάκια… κατά βάθος τα θέλουμε! (του Γιώργου Βαρνακιώτη)\nΓιώργος Βαρνακιώτης Send an email Τετάρτη, 12 Φεβ 2020 | 13:03\nΤελευταία ενημέρωση: Τετάρτη, 12 Φεβ 2020 στις 13:03\nΕίσαι παντού και πουθενά όπως λέει και ο γνωστός στίχος της Μαρινέλλας, μία πόλη στην οποία όλοι ζούμε αλλά παράλληλα δείχνουμε πόσο «γραμμένη» την έχουμε και πόσο «γραμμένοι» είμαστε μεταξύ μας.\nΜία πόλη που έχουμε την τάση να τα ρίχνουμε όλα στους άλλους και να αφήνουμε τον εαυτό μας απ΄ έξω ενώ και εμείς στην πραγματικότητα έχουμε βάλει ένα μικρό λιθαράκι σε όλη αυτήν την κατάσταση.\nΝούμερο ένα «θέμα» που μας κάνει να απορούμε όλοι είναι τα πορτοκαλί κολωνάκια. Τα βλέπουμε παντού. Τα «κράζουμε» παντού.\nΈνα πορτοκαλί κολωνάκι θα μπορούσε να γίνει το σήμα κατατεθέν της πόλης, ακόμα και στο λογότυπο της πόλης… είναι αστείο αλλά αυτή είναι η πραγματικότητα.\nΤα πορτοκαλί κολωνάκια είναι χρήσιμα, γρήγορα στην τοποθέτηση τους, οικονομικά… και μία άμεση λύση για να σταματήσουν τα παρκαρίσματα σε χώρους που δεν θέλει ο δήμος.\nΤι και αν υπάρχουν τα απαγορευτικά σήματα που δείχνουν ότι απαγορεύεται η στάθμευση; Εμείς… στα παλιά μας τα παππούτσια!\nΚάτω από το σπίτι μας να βρίσκεται και το αυτοκίνητο μας.\nΘέλουμε ψωμί… θα πρέπει να παρκάρουμε ακριβώς έξω από τον φούρνο.\nΠάμε για καφέ… θέλουμε να έχουμε θέα το ωραίο και λαμπερό αυτοκίνητο μας.\nΚατά βάθος μας αρέσει να βλέπουμε πορτοκαλί κολωνάκια και ας τα «κράζουμε», γιατί… έτσι μάθαμε. Μάθαμε τα σήματα να τα έχουμε, γιατί έτσι πρέπει και έτσι ορίζει ο Κώδικας Οδικής Κυκλοφορίας. Αν μπορούσαμε να τα καταργήσουμε θα το είχαμε κάνει ήδη! Μην πιάνουν και χώρο.\nΖητάμε αλλαγές, ΜΕΓΑΛΕΣ ΑΛΛΑΓΕΣ, το ένα, το άλλο… με τους δικούς μας όρους. Με αυτά που εμάς βολεύουν.\nΜε αυτό το σκεπτικό, δυστυχώς η πόλη μας θα είναι ένα απέραντο «αχούρι» με μικρές πινελιές από πορτοκαλί κολωνάκια.\nΑς αλλάξουμε μήπως και δούμε τις ΜΕΓΑΛΕΣ ΑΛΛΑΓΕΣ.\nσ.σ. Αν η αστυνομία ήταν πιο αυστηρή και με πιο μεθοδικές και συχνές περιπολίες το θέμα ίσως να είχε μειωθεί σε μεγάλο ποσοστό, ίσως και τα κολωνάκια.\nΣυμπέρασμα… Όλοι φταίμε!\nΥΓ: Σε καμία περίπτωση δεν συμφωνώ με την νέα μόδα που έφερε στην πόλη ο δήμος με την «αναρχία» που επικρατεί με τα πορτοκαλί κολωνάκια. Φταίμε όλοι! Και αυτή είναι η άποψή μου. Δικαίωμα στην πόλη έχουμε όλοι.


ΟΙ ΜΑΝΙΑΤΕΣ ΕΙΝΑΙ ΠΑΝΤΟΥ : ΚΑΣΤΡΟ ΜΑΙΝΗΣ ΣΤΟ ΤΗΓΑΝΙ\nΤο κάστρο βρίσκεται στη χερσονησίδα Τηγάνι στον όρμο του Μέζαπου στην νοτιοδυτική Μάνη. Ουσιαστικά πρόκειται για μια μικρή βυζαντινή πόλη τελείως ερειπωμένη.\nΤο κάστρο κατά πάσα πιθανότητα χτίστηκε επί Ιουστινιανού, τον 6ο αιώνα. Πρέπει να εγκαταλείφθηκε τον 7ο αιώνα δεδομένου ότι δεν διασώζονται μεταγενέστερα οχυρωματικά και οικοδομικά στοιχεία.\nΤο Τηγάνι είναι μία στενή και χαμηλή βραχώδης λωρίδα γης μήκους 1700 μέτρων μέσα στη θάλασσα, σαν τη λαβή ενός τηγανιού, που απλώνεται από την άλλη πλευρά του κόλπου, τρία μίλια από το. Μέζαπο. Είναι κτισμένο σε φυσικά οχυρή θέση πάνω σε έναν σχεδόν στρογγυλό και απόκρημνο βράχο, ύψους 50 μ από την επιφάνεια της θάλασσας, που περιβάλλεται στις 3 πλευρές από θάλασσα ενώ απέχει αρκετά από την κοντινή βραχώδη ακτή.\nΤο κάστρο αυτό έχει επικρατήσει να λέγεται και κάστρο Μαΐνης επειδή από πολλούς ταυτίζεται με το ιστορικό φράγκικο κάστρο της Μεγάλης Μαΐνης ή Grande Magne. Η Μεγάλη Μαΐνη κτίστηκε το 1248 από τον Βιλεαρδουίνο σε άγνωστη σήμερα τοποθεσία κάπου στη δυτική πλευρά της Μάνης, σε βράχο που δέσποζε πάνω από ένα μεγάλο φυσικό λιμάνι (όλα αυτά σύμφωνα με το Χρονικόν του Μορέως). Η ονομασία Μαΐνη προϋπήρχε σαν επισκοπή και σαν κάστρο, αλλά φαίνεται ότι το φράγκικο κάστρο ήταν εκείνο που έδωσε το όνομα «Μάνη» σε ολόκληρη την περιοχή και γι’ αυτό έχει ιδιαίτερη ιστορική σημασία.\nΔεν είναι καθόλου βέβαιο όμως ότι το Τηγάνι ήταν η Μεγάλη Μαΐνη. Αφενός επειδή δεν έχει λιμάνι και κυρίως επειδή δεν υπάρχουν καθόλου υπολείμματα από φράγκικα κτίσματα. Υπάρχει και η ενδιάμεση εκδοχή εδώ να ήταν η βυζαντινή Μαΐνη και η φράγκικη Grand Magne να ήταν κάπου αλλού.\nΣημειωτέον ότι άλλα κάστρα που είναι υποψήφια για να είναι η Μεγάλη Μαΐνη είναι το κάστρο στο Πόρτο Κάγιο, η Κελεφά και το Κάστρο της Ωριάς ή της Οχιάς σε βράχο πάνω από το Κάβο Γκρόσσο. Κανένα όμως από αυτά δεν ικανοποιεί όλα τα κριτήρια ώστε να μπορούμε να αποφανθούμε με βεβαιότητα πού ήταν το αρχέτυπο Κάστρο της Μάνης.\nΒΙΝΤΕΟ ΤΟΥ ΚΑΣΤΡΟΥ ΣΤΟ ΤΗΓΑΝΙ https://www.youtube.com/watch?time_continue=47&v=uhc5jkgq8DA\nΣώζονται οι δεξαμενές του κάστρου και τμήματα τειχών, όπως ένα μισογκρεμισμένο μεσαιωνικό τείχος με πύργο στα δυτικά, στα ΝΔ αρχαίο τείχος με Κυκλώπεια τειχοδομία και στα ανατολικά το καλύτερα διατηρημένο τμήμα με Ιουστινιάνεια χαρακτηριστικά.\nΣτη περιοχή διακρίνονται ερειπωμένοι πύργοι και βυζαντινές εκκλησίες, καθώς και λείψανα της νεκρόπολης με πολλούς τάφους που χρονολογούνται πριν από τον 7ο αιώνα. Οι τάφοι περιείχαν γυάλινα μυροδόχα αγγεία και ενδιαφέροντα κοσμήματα που βρίσκονται στο Βυζαντινό Μουσείο Αθηνών.\nΣτην αρχή του "Τηγανιού" και στη μέση του γκρεμού υπάρχει μέγα σπήλαιο, σε μήκος, βάθος και ύψος, με τρεχούμενο νερό, στο ανατολικό άκρο του οποίου είναι κτισμένη βυζαντινή πρωτοχριστιανική εκκλησία του 7ου αιώνα, η Αγήτρια, δηλαδή, η "Παναγία η Οδηγήτρια", με τις τρεις αψίδες, που μαρτυρούν τη μεγάλη της αίγλη.\nΕυδιάκριτες είναι οι πάμπολλες μικρές στέρνες που η παράδοση λέει ότι αριθμούνται όσες και οι μέρες του χρόνου. Σε αυτή περίπου την περιοχή αναζητούν την αρχαία πόλη Μέσση ή Μέσσα.\nΠρος τη δυτική πλευρά του βράχου στο Τηγάνι, η οποία εξέχει του σωζόμενου τείχους, οι ντόπιοι δείχνουν ένα σημάδι στο βράχο σαν πέταλο αλόγου και τη λένε: το χαλί (η χηλή, το πέταλο) της βασιλοπούλας. Αυτό ονομάστηκε έτσι σε ανάμνηση της αυτοκτονίας μιας Μανιατοπούλας, ορφανής από πατέρα και μητέρα, σύμφωνα με την παράδοση. Αυτή ήταν ακόλουθος της Βυζαντινής πριγκίπισσας και "κυρίας" του φρουρίου Άννης-Αγγελίνας της Κομνηνής. Η Μανιατοπούλα αυτή, η ακόλουθος της πριγκίπισσας, αφού βοήθησε να καταληφθεί το φρούριο από τους συμπατριώτες της Μανιάτες και όχι από τους Βυζαντινούς, ανέβηκε πάνω σ' ένα άλογο και γκρεμίστηκε από τους απότομους βράχους θυσιάζοντας τη ζωή της. (πηγή http://www.kastra.eu/castlegr.php?kastro=tigani)


4Η ΕΠΙΣΤΗΜΟΝΙΚΗ ΗΜΕΡΙΔΑ ΙΑΣΩ ΠΑΙΔΩΝ - FIRST EVENT | EVENTS & CONFERENCES\n"ΣΥΓΧΡΟΝΑ ΠΑΙΔΙΑΤΡΙΚΑ ΘΕΜΑΤΑ"\n2. ΤΟΠΟΣ ΗΜΕΡΙΔΑΣ:\nΔΡΑΣΤΗΡΙΟΤΗΤΕΣ ΠΡΟΣ ΧΟΡΗΓΙΑ\nΗ χορηγία καλύπτει την ένθεση διαφημιστικού/ενημερωτικού υλικού της εταιρίας σας στo φάκελο των συνέδρων.\nΚΟΣΤΟΣ ΧΟΡΗΓΙΑΣ: € 300,00 (συμπεριλαμβανομένου ΦΠΑ 23%)\nΣημείωση: Αποστολή των σχετικών εντύπων στη διοργανώτρια εταιρία στις 21 Μαρτίου.\n(παρακαλούμε όχι νωρίτερα & όχι αργότερα από τη συγκεκριμένη ημερομηνία)\n2. ΕΚΘΕΣΙΑΚΟ ΠΕΡΙΠΤΕΡΟ 3μ x 2μ x 2μ (Π/Β/Υ)\nΚαθόλη τη διάρκεια της ημερίδας, θα λειτουργεί έκθεση, την οποία θα μπορούν να επισκέπτονται οι σύνεδροι.\nΚΟΣΤΟΣ ΧΟΡΗΓΙΑΣ: € 1.200,00 (συμπεριλαμβανομένου ΦΠΑ 23%)\nΣημείωση: Η διοργανώτρια εταιρία δεν προμηθεύει/παρέχει υλικά ή εργασίες που αφορούν στην έκθεση των περιπτέρων.\nΓια πληροφορίες, παρακαλούμε επικοινωνήστε στο τηλ. 210 8228950.\nΠερισσότερα σε αυτή την κατηγορία: « ΕΠΙΣΤΗΜΟΝΙΚΗ ΕΚΔΗΛΩΣΗ ΕΛΛΗΝΙΚΗΣ ΑΚΑΔΗΜΙΑΣ ΠΑΙΔΙΑΤΡΙΚΗΣ - ΔΕΛΦΟΙ ESPNIC 2015 - 26th Annual Meeting »


ΚΑΣΤΡΙΑ: 56 χρόνια – Το μυθικό «Σπήλαιο των Λιμνών» - Kalavrytapress\nΑρχική Τοπικά Νέα καστρια ΚΑΣΤΡΙΑ: 56 χρόνια – Το μυθικό «Σπήλαιο των Λιμνών»\n56 χρόνια Σπήλαιο ″Των Λιμνών″ – Καστριά Καλαβρύτων ! Α Φ Ι Ε Ρ Ω Μ Α\nΣαν σήμερα πριν 56 χρόνια ( 5 Νοεμβρίου 1964), ήρθε στο φως το μυθικό Σπήλαιο ″Των Λιμνών″ Καστριών, το ιατρείο του Μελάμποδα, κατά τους πανάρχαιους χρόνους ! Το περίφημο Σπήλαιο βρίσκεται στο Χωριό Καστριά Καλαβρύτων, και απέχει 17 χλμ. από τα Καλάβρυτα και 70 χλμ. από την Τρίπολη. Το εξερευνημένο μήκος του Σπηλαίου φτάνει τα 1980 μ. Είναι ένα σπάνιο δημιούργημα της φύσης, μοναδικό ανάμεσα σε όλα τα μέχρι σήμερα γνωστά σπήλαια στον κόσμο! Η μοναδικότητά του αυτή οφείλεται στις αλλεπάλληλες κλιμακωτές και μάλιστα σε τρία επίπεδα (ορόφους) λίμνες, που ″φιλοξενεί″ στο εσωτερικό του, στις οποίες οφείλει και το σύγχρονο όνομά του! Το αξιοποιημένο τμήμα του σπηλαίου ανέρχεται σε 500 μ., περίπου. Ο επισκέπτης μπαίνει στο σπήλαιο από τεχνητή σήραγγα, η οποία καταλήγει κατ’ ευθείαν στο δεύτερο όροφο, στο κυρίως σπήλαιο. Ο κάτω όροφος αποκλείστηκε από την τουριστική αξιοποίηση, γιατί παρουσιάζει ιδιαίτερο παλαιοντολογικό και ανθρωπολογικό ενδιαφέρον. Ανασκαφές που έκανε εκεί το ΥΠ.ΠΟ, στη δεκαετία του ’90, έδειξαν ότι ο χώρος αυτός, αλλά και ο γύρω από το Σπήλαιο χώρος χρησιμοποιήθηκε από τους ανθρώπους σε δύο τουλάχιστον περιόδους: τη Νεολιθική εποχή (4500 – 4200 π.χ.) και την εποχή του χαλκού (2500 – 1800 π.χ.), επίσης παλαιότερες επιφανειακές ανασκαφές που έκανε στον ίδιο χώρο ο παλαιοντολόγος καθηγητής Ιωάν. Μελέντης έφεραν στο φως απολιθωμένα οστά διαφόρων ζώων, μεταξύ των οποίων και ιπποπόταμου! Το τμήμα αυτό χαρακτηρίστηκε ιδεώδες για τη δημιουργία σ’ αυτό το χώρο Βιοσπηλαιολογικού εργαστηρίου διεθνούς προβολής. Παρόλο που το αρχικό τμήμα του σπηλαίου ήταν ανέκαθεν γνωστό, το κυρίως σπήλαιο ανακαλύφτηκε μόλις το 1964. Η πρωτοβουλία της ανακάλυψης ανήκει στο Βασίλη Αθ. Τεμπέλη, ο οποίος μαζί με τον εξάδελφό του Παναγιώτη Θ. Γκλαβά κατόρθωσαν ν’ ανέβουν, για πρώτη φορά στις 5 Νοεμβρίου 1964, στον άγνωστο μέχρι τότε πάνω όροφο του Σπηλαίου !\nΠροηγούμενο άρθρο«Εξοικονομώ»: Ανοίγει στις 2 Νοεμβρίου με επιδότηση έως 85% – Στα 850 εκατ. ευρώ ο προϋπολογισμός\nΕπόμενο άρθροΓιώργος και Ελευθερία – Σωτηρία ανέβηκαν τα σκαλιά του δημαρχείου Καλαβρύτων


Στη φωτογραφία ο γνωστός συμβολισμός των μασόνων.\nΣτην ασπρόμαυρη ο αρχι μασόνος Σκουλούδης πρώην πρωθυπουργός της χώρας!\nΗ ΜΣΤΕ ΚΑΙ Ο ΠΡΟΦΗΤΗΣ ΤΗΣ Ο ΜΩΥΣΗΣ ΣΤΟ ΜΑΞΙΜΟΥ\nΗ ΜΣΤΕ δεν διορίζει μόνο πολιτικούς στη Βουλή. Τους πρωθυπουργούς τους ετοιμάζουν απο νωρίς, απο παιδιά και κατά σύμπτωση όλοι “καίνε” τη χώρα! H MΣΤΕ έχει βάλει το χεράκι της στα ΑΕΙ και στα ερευνητικά ιδρύματα. Το πρόβλημα είναι τι έργο παράγουν αυτοί που διορίζει απο τη πίσω πόρτα ή μέσω ημετέρων. Αν κρίνουμε απο τους πολιτικούς τίποτα. Αν δούμε μάλιστα τη τωρινή περίπτωση Κικίλια και άλλων στη Βουλή, θα καταλάβουμε πολλά για το τί συμβαίνει πίσω απο τις κουρτίνες.\nΓια μένα δεν θα αποτελούσε έκπληξη η ύπαρξη θυρωρών όπου περνάει τραίνο ή η συνεχής προσπάθεια απόκτησης της κεφαλής σε όποια ομάδα δραστηριοποιείται ξαφνικά στην Ελληνική κοινωνία. Δέκα μασόνοι δημοσιογράφοι στα ΜΜΕ του Μωυσή και το θέμα λύθηκε. Και εδώ μπαίνει το ερώτημα. Είναι συνωμότες, κρυφοί εγκληματίες οργανωμένοι; Είναι φυτώριο μυστικών υπηρεσιών; Συνεργάζονται με ποινικούς ή όλα τα παραπάνω είναι μπούρδες συνωμοσιολόγων;\nΔΕΝ ΕΜΠΛΕΚΟΝΤΑΙ ΛΕΝΕ ΣΤΗΝ ΠΟΛΙΤΙΚΗ\nΛένε ψέματα. Το είδαμε με την αναγνώριση της Μεγάλης Στοάς της FYROM με το όνομα Μεγάλη Στοά της Μακεδονίας. Το βλέπουμε και τώρα με τη περίπτωση Κικίλια και τη στήριξη των πειραματικών εμβολίων. Δεν μπορεί η ΜΣΤΕ να λέει “ελπίδα της χώρας” τον Κικίλια που έχει χώσει στο χώμα 13,000 κόσμο, πολύ περισσότερους ανά εκ. απο αυτούς της Ιαπωνίας, στην οποία δεν είχε ξεκινήσει ο εμβολιασμός! Είναι εξίσου προκλητικό όπως το να είναι σύμβουλος των Hoaxes του FB ο γνωστός διαφημιστής των εμβολίων Ηλίας Μόσιαλος, μια επιλογή Μητσοτάκη, γνωστού με το όνομα Καλιγούλα ή Νέρωνα ή Αγόρι του Λιγνάδη. Και όποιος δεν με πιστεύει για τις προσωνυμίες, ας πάει μια βόλτα στην Εύβοια να ρωτήσει.\nSocial Media – Έλεγχος, ιογενής επικοινωνία και κοινωνική μηχανική σε όλα\nΌποιοι δεν σέβονται τους προφήτες του Θεού δεν έχουν σωτηρία ούτε κατά χάριν ούτε την τελευταία στιγμή. O Θεός τους τυφλώνει. Όλα αυτά ενώ στήνεται πόλεμος στα Νότια της Ρωσίας απο την Ινδία/Πακιστάν ως την Ελλάδα.\nΣΕ ΑΠΟΓΝΩΣΗ TO KOMMA ΠΟΥ ΧΡΩΣΤΑΕΙ ΜΙΣΟ ΔΙΣ ΕΥΡΩ\nΟ Ηρώδης των νηπίων Μητσοτάκης τα έβαλε τελευταία - γιατί η κυβέρνηση του πέφτει - με τα Social Media, που τον έθιξαν για τη σχέση του με τα εμβόλια, τη Siemens/Novartis, τους κατασκευαστές ανεμογεννητριών Siemens Gamesa, τους βιαστές και τους ανώμαλους στο Μαξίμου.\nΕΛΕΓΧΟΜΕΝΗ ΕΙΝΑΙ ΚΑΙ Η ΑΝΤΙΠΟΛΙΤΕΥΣΗ ΓΙΑ ΤΟΝ ΚΟΡΩΝΑΪΟ;\nΛογικά ΝΑΙ. Το παράλογο θα ήταν να μην είναι! Απο τη στιγμή που η αντιπολίτευση δεν κάνει τη δουλειά της στη Βουλή αλλά είναι σιωπηρή συμπολίτευση όλα έπονται. Σας φροντίζουν.\nΣτη πορεία πολλοί πατριώτες θα αποκτήσουν ταυτότητα μασόνου ΠΡΙΝ ΤΙΣ ΕΚΛΟΓΕΣ ΠΟΥ ΕΡΧΟΝΤΑΙ. Πάμε στοίχημα;


ΣΥΡΙΖΑ: ένας απολογισμός για την ήττα | OffLine Post\nΑρχικήΠολιτικήΓνώμηΣΥΡΙΖΑ: ένας απολογισμός για την ήττα\nΣΥΡΙΖΑ: ένας απολογισμός για την ήττα\nΚάθε υγιώς σκεπτόμενος και πολιτικά ενεργός πολίτης, ανεξαρτήτως ιδεολογικών καταβολών και κατευθύνσεων έχει από το κόμμα στο οποίο αντανακλώνται οι κοινωνικοπολιτικές του πεποιθήσεις ορισμένες βασικές επιδιώξεις και απαιτήσεις. Μεταξύ άλλων μια υπεύθυνη άσκηση κριτικής όταν αυτό βρίσκεται στην αντιπολίτευση, μια συνεπή και ταυτόχρονα έντιμη διακυβέρνηση όταν το κόμμα καταφέρει να εκλεγεί καθώς και την τάση για απολογισμό, την τάση να κοιτά πίσω και να αναγνωρίζει σφάλματα, παραλήψεις και ολιγωρίες.\nΣήμερα θα ασχοληθούμε με το τελευταίο εκ των προαναφερόμενων και με αφορμή το απολογιστικό κείμενο που εξέδωσε η πολιτική γραμματεία του ΣΥΡΙΖΑ στο οποίο αναφέρεται σε όλα εκείνα τα σφάλματα στα οποία το πρώην κυβερνών κόμμα υπέπεσε με αποτέλεσμα την μερική λαϊκή δυσαρέσκεια η οποία και αποτυπώθηκε στο αποτέλεσμα των τριπλών κάλπεων κατά το διάστημα Μαΐου-Ιουλίου του 2019.\nΣτο κείμενο 32.129 λέξεων, οι συντάκτες Ι. Δραγασάκης, Θ. Δρίτσας και Α. Μπαλτάς στέκονται σε 4 βασικά σημεία τα οποία αποτελούν και την κορωνίδα των ολιγωριών της πρώην κυβέρνησης.\nΑναπόφευκτα διαβάζοντας το κείμενο θα οδηγηθούμε στο 2015. Το πρώτο σφάλμα κατά τον ΣΥΡΙΖΑ αποτέλεσε η λανθασμένη εκτίμηση των διαφοροποιήσεων εντός της Ευρωπαϊκής Ένωσης. Πιο συγκεκριμένα η Ελλάδα εισήλθε σε μια διαδικασία διαπραγμάτευσης του χρέους της με τους Ευρωπαίους εταίρους τη στιγμή που ορισμένοι εξ αυτών διατηρούσαν επίσης υψηλά χρέη. «Κατά συνέπεια, ριζική λύση του προβλήματος του ελληνικού χρέους θα απέβαινε εφικτή μόνον αν συμπεριλάμβανε και το πρόβλημα χρέους των χωρών αυτών.» Ο ΣΥΡΙΖΑ δεν κατάφερε να αναγνωρίσει εγκαίρως το δεδομένο αυτό, προκειμένου να το ερμηνεύσει και να αναπροσδιορίσει ανάλογα την ατζέντα των κινήσεων του στα νέα αυτά διαπραγματευτικά πλαίσια.\nΣε μία σειρά λανθασμένων προβλέψεων προστίθεται η αποτυχία της κυβέρνησης ΣΥΡΙΖΑ να προνοήσει ότι «ο εκβιασμός πιθανής χρεοκοπίας της Ελλάδας» δεν μπορούσε να αποτελεί ισχυρό διαπραγμευτικό όπλο. Αυτό συνέβη διότι μετά το πιστωτικό επεισόδιο που είχε η Ελλάδα το 2012, η Ευρωζώνη είχε προετοιμαστεί καταλλήλως για την αποτελεσματική ανάρρωση της Ένωσης σε περίπτωση άτακτης Ελληνικής χρεοκοπίας. Αυτό, διευκρινίζουν οι συντάκτες του κειμένου, δεν σημαίνει ότι η πολιτική διαπραγμάτευσης της κυβέρνησης συνοψίζονταν γύρω από μια «πολιτική εκβιασμού» αλλά αυτό θα αποτελούσε επιλογή μονάχα όταν στην παρτίδα της διαπραγμάτευσης τα ισχυρά χαρτιά στο χέρι της κυβέρνησης λιγόστευαν επικίνδυνα.\nΠαράλληλα ο ΣΥΡΙΖΑ επεδίωξε να σχηματίσει συμμαχικές σχέσεις με χώρες εκτός της Ευρωπαϊκής Ένωσης. Ορισμένες από αυτές ήταν η Ρωσία και η Κίνα. Στις σταδιακά αναπτυσσόμενες αυτές συμμαχικές σχέσεις η πρώην κυβέρνηση στήριξε υπέρμετρα τις προσδοκίες της για οικονομική βοήθεια που θα οδηγούσε σε απεμπλοκή από το εφαρμοστικό πρόγραμμα στήριξης, ή κοινώς, από το μνημόνιο. Στον ρεαλισμό όμως που η πολιτική συνηθίζει να σε προσγειώνει απότομα, καμία εκ των δύο μεγάλων δυνάμεων δεν προτίθονταν να διακινδυνεύσει τα πολιτικά, οικονομικά και στρατηγικά συμφέροντα της προκειμένου να συνδράμει στην ελληνική προσπάθεια.\nΟ ΣΥΡΙΖΑ ανέκαθεν αποτελούσε ένα κόμμα με ποικιλομορφία στις απόψεις των μελών του. Αυτό ορισμένες φορές λειτούργησε θετικά, ορισμένες άλλες όμως κατεύθυνε την κυβέρνηση προς τα βράχια μιας αποτυχημένης διαπραγμάτευσης. Στην προκειμένη περίπτωση αναφερόμαστε στη δεύτερη κατά σειρά πτυχή του καθώς ένα μεγάλο μέρος μελών που η φωνή τους έφθανε στην ηγεσία του ΣΥΡΙΖΑ, υιοθετούσε απόψεις, μοντέλα και πρακτικές απεμπλοκής από τις οικονομικές υποχρεώσεις όταν αυτές λάμβαναν καταναγκαστική προέκταση, τα οποία ακολούθησαν οι χώρες της Λατινικής Αμερικής. Δεν έλαβαν όμως υπόψιν ότι γίνεται λόγος για ριζικά διαφορετικά οικονομικά δεδομένα, υποχρεώσεις, μεγέθη και στοιχεία. Αποτέλεσμα αυτού δεν μπορούσε να ήταν άλλο από την απουσία ενός ρεαλιστικού οικονομικού σχεδίου διάσωσης. Και αυτό αν μη τι άλλο, στοίχισε…\nΟι ευθύνες Βαρουφάκη σε ένα εφιαλτικό εξάμηνο\nΈνας απολογισμός ο οποίος δεν συμπεριλαμβάνει, το πρώτο εξάμηνο του 2015, θα ήταν ελλιπής, ανακριβής και επιλεκτικά ανομοιόμορφος. Προς τιμήν τους λοιπόν οι κ. Δραγασάκης, Δρίτσας και Μπαλτάς προέβησαν σε μια εκτενέστατη αναφορά 10 περίπου σελίδων για εκείνη τη χρονική περίοδο. Σε αυτές τις σελίδες αναφέρονται αναλυτικά και τα σφάλματα του πρώην υπουργού οικονομικών και νυν Γραμματέα του ΜέΡα 25, Γιάνη Βαρουφάκη. Εμβαθύνοντας, υποστηρίζεται ότι ο κ. Βαρουφάκης άνοιγε μέτωπα και διενέξεις σε συγκυρίες που αυτό αποδεικνύονταν καταστροφικό για τις ελληνικές προσπάθειες. Επιπρόσθετα σε λεπτά οικονομικά ζητήματα βαρύνουσας σημασίας προέβαλε συχνά αφηρημένες ιδέες και γενικά θεωρητικά σχήματα «έναντι επεξεργασμένων επιχειρημάτων επί πολύ συγκεκριμένων θεμάτων, υποτιμώντας την ανάγκη για λεπτομερή τεχνική δουλειά» Αυτό φυσικά δεν οδηγούσε σε καμία περίπτωση σε έναν γόνιμο συμβιβασμό αλλά αντιθέτως κατεύθυνε τις εξελίξεις προς άγονες και άνευ ουσίας αντιπαραθέσεις οι οποίες υποβάθμιζαν την θέση και το κύρος της Ελλάδας.\nΤα αίτια της ήττας στις τριπλές κάλπες\nΑποτελεί κοινή παραδοχή ότι η εκλογές είναι ο καθρέπτης κάθε εφαρμοσμένης πολιτικής πρωτοβουλίας. Σε αυτές λοιπόν ο ΣΥΡΙΖΑ ηττήθηκε και στην απολογιστική του πράξη αναλύει τα αίτια της ήττας αυτής. Εκτός φυσικά από τα προαναφερόμενα, οι συντάκτες του απολογιστικού κειμένου αναγνωρίζουν τα εξής:\nΨήφιση του 3ου μνημονίου από μία κυβέρνηση της οποίας κύριο μέλημα αποτελούσε η απαλλαγή της χώρας από τα μνημόνια.\nΦονικά συμβάντα στη Μάνδρα και το Μάτι όπου έχασαν την ζωή τους εκατοντάδες συμπολίτες μας.\nΟλιγωρία όσων αφορά την υπεράσπιση των συμφερόντων της «μεσαίας τάξης» που αποτελεί το κοινωνικό μέτωπο για το οποίο μάχεται διαχρονικά ο ΣΥΡΙΖΑ.\nΥποτίμηση της απήχησης του προεκλογικού λόγου της Νέας Δημοκρατίας περί τάξης, ασφάλειας και σταθερότητας σε μια εποχή που η μεσαία τάξη βυθίστηκε στην ανασφάλεια και την αστάθεια.\nΣε επίπεδο Ευρωεκλογών, πολιτικά άστοχη η επιλογή ταύτισής τους με «δημοψήφισμα» της λαϊκής ετυμηγορίας.\nΣε πλαίσιο περιφερειακών εκλογών και τοπικής αυτοδιοίκησης, προχειρότητα ως προς τους τρόπους επιλογής των υποψηφίων και ελλιπής διείσδυση του ΣΥΡΙΖΑ στις τοπικές κοινωνίες.\nΌαση σε δυσμενείς καιρούς\nΠαράλληλα όμως, στο κείμενο που εξέδωσε η πολιτική γραμματεία του ΣΥΡΙΖΑ δεν παραλείπονται ορισμένα στοιχεία των οποίων το πρόσημο στο τέλος της ημέρας ήταν θετικό. Μεταξύ αυτών είναι η αναβάθμιση της διεθνούς θέσης της Ελλάδας μέσα από συμμαχίες και φυσικά μέσα από την «Συμφωνία των Πρεσπών» μια συμφωνία ειρήνης και συνεργασίας μεταξύ της Ελλάδας και των Βόρειων γειτόνων μας. Οι κ. Δραγασάκης, Δρίτσας και Μπαλτάς, κατατάσσουν επίσης στα θετικά της διακυβέρνησης ΣΥΡΙΖΑ τον ανθρωπιστικό χαρακτήρα που κατείχε η άσκηση της πολιτικής. Όσο ανθρωπιστικός μπορεί βεβαίως να είναι μέσα στις στενές μνημονιακές δεσμεύσεις. Επιπρόσθετα το προσφυγικό ζήτημα βρέθηκε στα ακραία σημεία εκτόνωσής του την περίοδο 2015-2017 με την κυβέρνηση να κάνει ουσιαστικά βήματα προς την διευθέτησή του χωρίς αυτό να σημαίνει ότι επιλύθηκε ή ότι δεν μπορούσαν να γίνουν περισσότερα. Τέλος οι συντάκτες του απολογιστικού κειμένου του ΣΥΡΙΖΑ υποστηρίζουν ότι την περίοδο 2015-2019, έσπασε ένα από τα μεγαλύτερα πολιτικά «ταμπού», αυτό που έλεγε ότι στην Ελλάδα, η Αριστερά δεν μπορεί να κυβερνήσει.\nΕίναι από τα πιο δύσκολα πράγματα στη ζωή και στη πολιτική, να κοιτάς πίσω και να ψάχνεις για λάθη και για αστοχίες. Να προβαίνεις σε λεπτομερή αυτοκριτική και να ψάχνεις για τις στιγμές εκείνες που θα άλλαζες αν είχες τη δυνατότητα να γυρίσεις τον χρόνο πίσω. Μία νέα προσπάθεια όπως αυτή που ξεκινά ο ΣΥΡΙΖΑ μέσω της διεύρυνσής του και του «ανοίγματος στον λαό» οφείλει και πρέπει να ξεκινά και να τελειώνει με την αυτοκριτική. Έτσι το πιο δύσκολο και σημαντικό βήμα για τη νέα εποχή θα έχει ήδη γίνει. Και αυτό είναι που οφείλει να κάνει κάθε κόμμα ,ανεξαρτήτως ιδεολογίας, που πηγάζει από τον λαό και επιζητά να ασκήσει την πολιτική προς όφελος του λαού. Γιατί στις σύγχρονες δημοκρατίες, οι πολίτες έχουν φωνή και αυτή τη φωνή οι εκπρόσωποί τους οφείλουν να την ακούν πιο συχνά.\nΜυρτώ Κατσούλη - 21 Μαΐου, 2022\nΙάσων Λαδέας - 20 Μαΐου, 2022\nΓιώργος Κοσματόπουλος - 19 Μαΐου, 2022


Γ. Μπαλάφας: Δουλειές για τους εργαζομένους, αναπτυξιακά έργα με οφέλη στη χώρα | ΣΥΡΙΖΑ Συνασπισμός Ριζοσπαστικής Αριστεράς\nΓ. Μπαλάφας: Δουλειές για τους εργαζομένους, αναπτυξιακά έργα με οφέλη στη χώρα\n-Καλούμαστε σήμερα να κυρώσουμε τη σύμβαση που αφορά στην επένδυση στην περιοχή του Ελληνικού. Μια επένδυση η οποία έχει χαρακτηριστεί «εμβληματική» και αφορά, ίσως, το σημαντικότερο οικόπεδο που υπάρχει σήμερα στην Ευρώπη. Μια επένδυση την οποία στηρίζουμε, προτάσσοντας και υπερασπιζόμενοι βεβαίως το συμφέρον του τόπου, το συμφέρον των κατοίκων, το συμφέρον της οικονομίας, αλλά και την προστασία του περιβάλλοντος. Πάντα με τήρηση των νόμων και όχι με «πονηρή» παράκαμψη τους. Να ξεκαθαρίσουμε κάτι: Εμείς στηρίζουμε την επένδυση, ενώ η κυβέρνηση ενδιαφέρεται μόνο για τους επενδυτές, η ποιότητα των οποίων είναι προβληματική κάποιες φορές. Εμείς θέλουμε δουλειές για τους εργαζόμενους του τόπου, θέλουμε αναπτυξιακά έργα που θα αφήνουν τα οφέλη στην χώρα, θέλουμε ο νέος παραγόμενος πλούτος να διανέμεται δίκαια, θέλουμε ότι γίνεται να γίνεται με γνώμονα την προστασία του περιβάλλοντος. Δεν κινούμαστε με κριτήριο τον λαϊκισμό ούτε την διευκόλυνση όσων επενδυτών θέλουν να παρακάμψουν τους νόμους προς ίδιον όφελος.\nΝα ξεκινήσω με κάτι απλό, το οποίο όμως το παρακάμπτετε. Σήμερα συμπληρώνονται 624 ημέρες από τις εκλογές της 7ης Ιουλίου του 2019. Ο πρωθυπουργός μας είχε υποσχεθεί ότι την πρώτη εβδομάδα διακυβέρνησης από τη ΝΔ θα ξεμπλοκάρει η επένδυση. Σε εφτά ημέρες, δηλαδή. Νομίζω ότι αντέγραψε το πρώτο βιβλίο της Αγίας Γραφής, τη Γένεση, όπου ο προφήτης Μωϋσής περιγράφει τη δημιουργία του κόσμου σε έξη ημέρες… Μόνο που και στις δυο περιπτώσεις η κάθε ημέρα είναι μια μεγάλη περίοδος. Ελπίζω στην υπόθεση του Ελληνικού να μην είναι τόσο μεγάλη όσο η δημιουργία του κόσμου! Γιατί έτσι που χειρίζεστε την υπόθεση του Ελληνικού, παραπέμπετε, στην καλύτερη των περιπτώσεων, την επένδυση στις ελληνικές καλένδες.\nΣε ότι αφορά την ίδια την σύμβαση, θα αναφερθώ σε δύο σημεία.\nΣτο άρθρο 1 προβλέπεται η διανομή του ακινήτου με την Εταιρεία να αποκτά δικαίωμα πλήρους κυριότητας σε έκταση που αντιστοιχεί σε ποσοστό 30% της επιφάνειας του Πρώην Αεροδρομίου και σε έκταση που αντιστοιχεί σε ποσοστό 30% της επιφάνειας της Παράκτιας Ζώνης. Οι κοινόχρηστοι χώροι και οι χώροι κοινής ωφέλειας απλά πρέπει να αφαιρεθούν. Εάν δεν είχατε αλλάξει με τροπολογία το ν.4062 θα είχαν αποδοθεί στους δήμους και φυσικά η διανομή θα γινόταν μετά την αφαίρεσή τους.\nΤο δεύτερο, αφορά το προβληματικό σημείο με την περίφραξη. Πρόκειται για ένα τελείως δυστοπικό πολεοδομικό σενάριο, αφού δημιουργεί - και είναι εύλογο να το υποθέτουμε αυτό με την περίφραξη όπως προβλέπεται - μια νέα "πόλη μέσα στην πόλη", περιτειχισμένη. Θυμίζει τις περιφραγμένες πόλεις μέσα στις πόλεις που βλέπουμε στις αμερικάνικες ταινίες που μπαίνεις με security και έλεγχο της ταυτότητάς σου. Επαναλαμβάνω ότι είναι ένα τελείως δυστοπικό και πολεμικό σενάριο. Τα έργα έχουν ορίζοντα ολοκλήρωσης τα 20-25 έτη. Δεν είναι δυνατόν να περιφραχθεί όλα αυτή η έκταση, δήθεν μόνο, κατά την εκτέλεση έργων, δηλαδή για 25 χρόνια. Για εμάς είναι σαφές και αδιαπραγμάτευτο ότι πρέπει να προβλέπεται τμηματική περίφραξη, όπου και για όσο διάστημα γίνονται εργασίες. Δηλαδή, εργοστασιακή περίφραξη. Σε κάθε περίπτωση πρέπει να εξασφαλίζεται η απρόσκοπτη πρόσβαση στο πάρκο, σε αιγιαλό και παραλία, γιατί ο δημόσιος χώρος έχει συνταγματικό θεμέλιο και προστασία όπως περιγράφεται σαφέστατα και στην τροποποιητική σύμβαση του 2016, επί κυβερνήσεως ΣΥΡΙΖΑ. Και μην κάνετε ότι τα αγνοείτε. Εμείς προχωρήσαμε με σχέδιο την υπόθεση της επένδυσης που είχε βαλτώσει για δεκαπέντε τουλάχιστον χρόνια από τις κυβερνήσεις σας.\nΚλείνοντας, αγαπητοί συνάδελφοι.\nΝαι στην επένδυση, όχι στην ασυδοσία. Ναι στην αξιοποίηση του καλύτερου οικοπέδου της Ευρώπης, όχι στη δημιουργία περίκλειστων πόλεων για λίγους. Ναι στη δημιουργία θέσεων εργασίας και στην δημιουργία νέου πλούτου, φθάνει αυτός να αφορά συνολικά την ελληνική οικονομία και να διανέμεται δίκαια. Ναι στις προβλέψεις που προστατεύουν το περιβάλλον, όχι στην εκχώρηση της προστασίας του περιβάλλοντος στον όποιο επενδυτή.


Διαχειρός Xρυσούλας: ΠΩΣ ΓΙΝΕΤΑΙ ΤΟ ΨΕΥΤΟΒΙΤΡΩ.........\nΣε προηγούμενη ανάρτηση (ΖΩΓΡΑΦΙΚΗ ΣΕ ΓΥΑΛΙ)\nσας είχα δείξει αρκετά έργα μου μ`αυτή την τεχνική .....\nσας είχα υποσχεθεί όμως να σας δείξω και\nπως γίνεται το ψευτοβιτρώ........\nΧθές που είχα χρόνο.... ετοίμασα κάτι.... το φωτογράφισα\nσ`όλα τα στάδια..... και με πολύ απλό τρόπο\nθα προσπαθήσω να σας δείξω πως μπορείτε\nνα διακοσμήσετε με την τεχνική του ψευτοβιτρώ\nΘα χρειαστούμε χρώματα διάφανα.....\nειδικά για γυαλί....(υπάρχουν σε διάφορες αποχρώσεις)....\nκαι ρελιέφ στο χρώμα που θέλουμε.\n1. Η γυάλινη επιφάνεια πρέπει να είναι καθαρή και στεγνή\n2. Μ`ένα μαρκαδοράκι κάνουμε διάφορα σχήματα....ότι\nακανόνιστα όπως εδώ....\n3. Μέ το πινέλο μας απλώνουμε το χρώμα μέσα στα όρια\nπου σχεδιάσαμε....κάθε κομματάκι άλλο χρώμα.\nΑφήνουμε να στεγνώσει καλά.... και μετά.... με\nτο ρελιέφ περνάμε όλες τις ενώσεις......όπου δηλαδή\nυπήρχαν οι γραμμούλες από κάτω.....\nΈτοιμο το ποτηράκι μας ρεσώ!\nΠροσοχή!!!....όταν θέλουμε να καθαρίσουμε\nτην επιφάνεια....το κάνουμε με ένα απαλό σφουγγαράκι....\nή βετέξ καλά στημένο....απαλά και με προσοχή.....\nΕλπίζω να σας άρεσε!....\nΠάντως θέλω να ξέρετε ότι είναι πολύ εύκολο να γίνει.....\nκαι η επιτυχία του σίγουρη!...\nΓια όλους εσάς που θα το προσπαθήσετε.... Καλή Επιτυχία!!!\nΑναρτήθηκε από Χρυσούλα στις 12:50 π.μ.\nΕτικέτες Ζωγραφική, Tutorials\nstarhomecraft 23 Σεπτεμβρίου 2012 - 1:03 π.μ.\nΚαι εγω σαν ψευτοβιτρω το εμαθα απο τα εφηβικα μου τοτε χρονια.Γι αυτο και μου αρεσει.Πολυ ομορφο το ρεσο σου!!!Πολλα φιλια Αναστασια\n...irida... 23 Σεπτεμβρίου 2012 - 8:16 π.μ.\nwild rose 23 Σεπτεμβρίου 2012 - 9:40 π.μ.\nΚαλημέρα,Χρυσούλα!!Σ'ευχαριστούμε,που μοιράστηκες μαζί μας,τις γνώσεις σου!Είναι πολύτιμες!!\ndespina 23 Σεπτεμβρίου 2012 - 9:58 π.μ.\nΚαλημέρα Χρυσούλα!!!!!είναι φανταστικό!!!!πολύ όμορφο!!ευχαριστούμε!!!!!φιλιά!!!!!\nPepi 23 Σεπτεμβρίου 2012 - 10:36 π.μ.\nΑυριο πάω για χρώματα (μπορει και να έχω) και θα κάνω οπωσδήποτε ! Μου αρέσει πολύ !!!! Να'σαι καλά, Χρυσούλα που μας το είπες !! Και δεν είναι καθόλου ..ψευδοβιτρω , μια δημιουργία όνειρο είναι !! Φιλάκια και καλή Κυριακή!\nmarileni 23 Σεπτεμβρίου 2012 - 10:57 π.μ.\nΠολύ ωραίες οι οδηγίες σου,Χρυσούλα!!!!!Σίγουρα θα το δοκιμάσουμε!!!\nKiki Aposeki 23 Σεπτεμβρίου 2012 - 1:03 μ.μ.\nΧρυσουλάκι μουυυυ!!!! Τι όμορφο ποτηράκι μας έφτιαξες; Φαίνεται όντως εύκολο και συνάμα εντυπωσιακό!!! Ίσως το τολμήσω κάποια στιγμή!!! Να έχεις μια όμορφη Κυριακή, σε φιλώ!!!\nSophie 23 Σεπτεμβρίου 2012 - 1:13 μ.μ.\nΠολύ όμορφη τεχνική Χρυσούλα μου λέω να την δοκιμάσω και θα δούμε πως θα βγει χα χα χα!!!Φιλάκια και καλή σου μέρα!!!\nΚΑΤΕΡΙΝΑΚΙ 23 Σεπτεμβρίου 2012 - 1:37 μ.μ.\nΜπράβο Χρυσούλα....φαίνεται σχετικά εύκολο και με υπέροχο αποτέλεσμα.Λέω να το δοκιμάσω. Έλα και για ένα βραβειάκι από το σπίτι μου.\nMagia da Inês 23 Σεπτεμβρίου 2012 - 2:01 μ.μ.\nGostei. Bonito e alegre.\nBoa semana, amiga!\nDIMI 23 Σεπτεμβρίου 2012 - 4:12 μ.μ.\nΠολύ όμορφο έγινε Χρυσούλα!Θά ήθελα νά δοκιμάσω νά τό φτιάξω!Σού εύχομαι καλή εβδομάδα!\nΝΑΣΙΑ Σ. 23 Σεπτεμβρίου 2012 - 4:22 μ.μ.\nΜπράβο σου Χρυσούλα και για το μάθημα που μας έκανες και για το υπέροχο ποτηράκι!!Κι εμενα θα μου άρεσε να το δοκιμάσω θα πάρω χρώματα και σύγουρα κάτι θα φτιάξω.\nΠολλά φιλιά και καλή εβδομάδα να έχεις!!\nΑνώνυμος 23 Σεπτεμβρίου 2012 - 5:30 μ.μ.\nUnknown 23 Σεπτεμβρίου 2012 - 7:44 μ.μ.\nΕλμιράκι 23 Σεπτεμβρίου 2012 - 10:46 μ.μ.\nOooo! Xrysoula moy, to potiri egine yperoxo! Bravo!\nUnknown 24 Σεπτεμβρίου 2012 - 11:30 π.μ.\nΕδώ και άλλη Χρυσούλα-)))καλώς σε βρήκα!\nΠολύ όμορφη και επιμορφωτική η ανάρτησή σου περί βιτρώ....και πάρα πολύ όμορφο αποτέλεσμα.Μπράβο!!Δεν έχω δοκιμάσει,αλλά το θαυμάζω-))\nπολλά φιλά και καλή συνέχεια στις δημιουργίες σου\nΕλένη Φλογερά 24 Σεπτεμβρίου 2012 - 1:45 μ.μ.\nΧρυσούλα μου καλημέρα\nΤα βιτρώ σου είναι υπέροχα, είχα θαυμάσει και σε παλαιότερη ανάρτηση κάτι βαζάκια και βιτρίνες που είχες κάνει, όπως επίσης και ένα φωτιστικό. Όλα υπέροχα!\nHeaven Creations 24 Σεπτεμβρίου 2012 - 4:04 μ.μ.\nΠΟΛΥ ΕΥΧΑΡΙΣΤΩΣ ΝΑ ΔΟΚΙΜΑΣΩ...ΕΙΜΑΙ ΛΑΤΡΕΙΣ ΤΩΝ ΚΥΡΟΠΗΓΕΙΩΝ ΓΙΑ ΡΕΣΩ ΚΑΙ ΤΗΣ ΖΩΓΡΑΦΙΚΗΣ ΣΕ ΓΥΑΛΙ...ΟΠΟΤΕ...ΒΟΥΤΑΩ ΤΙΣ ΧΡΗΣΙΜΕΣ ΣΥΜΒΟΥΛΕΣ ΣΟΥ ΚΑΙ ΠΑΩ ΓΙΑ ΧΡΩΜΑΤΑ!!!\nBeauty Follower 24 Σεπτεμβρίου 2012 - 6:16 μ.μ.\nΛοιπον μου αρεσει ετσι οπως φαινεται στην δευτερη φωτογραφια!\nFotini Crafthappy 24 Σεπτεμβρίου 2012 - 8:20 μ.μ.\nΧρυσούλα μου, ποτέ δεν κατάφερα να απλώσω ωραία το χρώμα πάνω σε γυαλί ! Καμαρώνω όμως εσένα !!!\nΧρυσούλα 26 Σεπτεμβρίου 2012 - 7:37 μ.μ.\nΦωτεινή μου, αυτή τη φορά και τα δικά μου δεν απλώσανε καλά...γιατί μάλλον είναι κομμένα...τα έχω 15 χρόνια...από τότε που έκανα τα βιτρινάκια της κουζίνας μου...όταν είναι καλά τα χρώματα...απλώνουν και στρώνουν από μόνα τους καθώς στεγνώνουν....Να είσαι καλά!\nRena 24 Σεπτεμβρίου 2012 - 9:24 μ.μ.\nΧρυσούλα πολύ όμορφο το ψευτοβιτρό σου!!!\nΜ' άρεσαν και οι πετρούλες στη προηγούμενη ανάρτηση σου ειδικά επειδή δεν ζωγράφισες το φόντο!!!!\nChryssa 25 Σεπτεμβρίου 2012 - 9:00 π.μ.\nΦοβερό! τώρα με βάζεις σε πειρασμούς να το δικιμάσω και ο καλός μου θα τραβάει τα μαλλιά του πάλι. :D\nΈχω εντυπωσιαστεί πόσο εύκολο το παρουσιάζεις.\nvaso 25 Σεπτεμβρίου 2012 - 5:44 μ.μ.\nπολύ ωραίο μπράβο! έχεις βραβειάκι από http://dimiourgiesvasos.blogspot.gr , φιλάκια!!!\nΤατιάνα Καρύδη 25 Σεπτεμβρίου 2012 - 7:35 μ.μ.\nΠολύ όμορφο Χρυσούλα μου. Αναρωτιέμαι όμως αν παραμένει τελικά ανεξίτηλο ή μήπως θα ξεβάφει όταν το πλένεις.. Μήπως το περνάς και με κάποιο άλλο υλικό για να μη ξεφλουδίσει το χρώμα; Ερωτήσεις που μάλλον αποκαλύπτουν την ..ασχετοσύνη μου επ αυτού. Πάντως είναι υπέροχο το αποτέλεσμα και θα μπορούσε να γίνει ένα ωραίο δώρο, όπως μια φοντανιέρα από γυαλί ή ένα ωραίο βάζο.. Λες;\nΧρυσούλα 26 Σεπτεμβρίου 2012 - 7:30 μ.μ.\nΡεγγίνα μου, το ψευτοβιτρώ θέλει λίγη προσοχή στη χρήση....αν θέλεις μπορείς να δείς περισσότερα σε προηγούμενη ανάρτησή μου:\nοι φωτό που θα δείς εκεί τραβήχτηκαν τώρα...αλλά οι επιφάνειες αυτές βάφτηκαν πριν από 15 χρόνια....και δεν έχουν πάθει τίποτα...τα προσέχω βέβαια...όχι Ρεγγίνα δεν τα περνάω τίποτε άλλο για προστασία...\nΕλπίζω να σε κάλυψα...\nKatrina 26 Σεπτεμβρίου 2012 - 10:08 π.μ.\nΧρυσουλα γεια στα χερακια σου ειναιπολυ ομορφο!!!!!\nΜαρία Έλενα 26 Σεπτεμβρίου 2012 - 5:38 μ.μ.\nΠολύ όμορφο και η τεχνική δεν είναι δύσκολη\nEffie's Sweet Home Designs 27 Σεπτεμβρίου 2012 - 1:46 μ.μ.\nΧρυσούλα μου, γειά σου!\nΠανέμορφα το ζωγράφισες. Εγώ έχω πρόβλημα με το χρυσό , αργεί να στεγνώσει...το ασημί όμως , στεγνώνει γρήγορα...να περνάω βερνίκι λες στο χρυσό;\nΧρυσούλα 27 Σεπτεμβρίου 2012 - 2:55 μ.μ.\nΈφη μου,χρυσό χρώμα εννοείς;...κοίταξε... το βερνίκι πάντα προστατεύει...δεν τόχω περάσει ποτέ όμως σε γυάλινη επιφάνεια για να ξέρω πως θα είναι ή πως θ`αντιδράσει....\nΣ`ευχαριστώ!..Να περνάς όμορφα!\nSPYRIDOULA 27 Σεπτεμβρίου 2012 - 2:06 μ.μ.\nΛατρεύω τα βιτρώ και το ψευτοβιτρό σου είναι απίθανο!!!Φιλάκια!!!\nAnastasia 27 Σεπτεμβρίου 2012 - 5:28 μ.μ.\nΥπεροχα βιτρω!μακαρι να επιαναν κ μενα τα χερακια μου!\nvaso 27 Σεπτεμβρίου 2012 - 6:02 μ.μ.\nΈχεις κ άλλο βραβείο φιλάκια!!\nΜαντρίνα 2 Οκτωβρίου 2012 - 10:28 π.μ.\nΓεια σου Χρυσούλα μου!\nΤην περίμενα αυτήν σου την ανάρτηση από τότε\nπου μας έδειξες την κουζίνα σου. Υπέροχες οι οδηγίες\nσου σε ευχαριστούμε πολύ!!\nΘέλω κάποια στιγμή να το επιχειρήσω, μου αρέσει τόσο πολύ!!\nΝάσαι καλά, πάντα με το γλυκό σου χαμόγελο και καλό σου μήνα!!\nΠαναγία η Γλυκοφιλούσα και ο Άγιος Δημήτριος (χει...\nΘετικά μηνύματα πάνω σε πέτρες.......\nΑγία Σοφία,Πίστη, Ελπίδα και Αγάπη (χειροποίητη αγ...\nΖΩΓΡΑΦΟΙ ΣΕ ΔΡΑΣΗ ΓΙΑ ΤΑ ΠΑΙΔΙΑ\nΧειροποίητοι ζωγραφιστοί σταυροί....(2)....\nΑγιογραφία του Ευαγγελισμού κι`ένα πτυχίο.....\nΖωγραφιστά βότσαλα (τα παλαιά....)


Η χρήση καμερών μπορεί να σας προβληματίζει, αλλά σε κάποιες περιπτώσεις είναι ένα απαραίτητο μέτρο για την προστασία χώρων ή προσώπων. Σε περίπτωση, όμως, και ειδικά όταν έχετε αμφιβολίες για τη νομιμότητα της λειτουργίας ενός συστήματος βιντεοεπιτήρησης, μπορείτε να ασκήσετε τα αυξημένα δικαιώματα που σας δίνει ο ΓΚΠΔ.\nΣημαντικό πρώτο βήμα είναι να αναζητήσετε τον υπεύθυνο επεξεργασίας. Αυτός είναι υποχρεωμένος να σας παρέχει όλες τις πληροφορίες που ορίζει ο Κανονισμός, ώστε να βεβαιωθείτε για τη νόμιμη λειτουργία ενός συστήματος βιντεοεπιτήρησης. Αν έχει ορισθεί και DPO (υπεύθυνος προστασίας δεδομένων) μπορείτε να ζητήσετε τη συμβολή του. Ο υπεύθυνος επεξεργασίας, και ο τρόπος επικοινωνίας με αυτόν, πρέπει να αναγράφεται στις πινακίδες που ενημερώνουν για τη λειτουργία των καμερών. Σε αυτόν θα ασκήσετε τα δικαιώματά σας. Διαφορετικά, απευθυνθείτε για τα δικαιώματά σας στον ιδιοκτήτη ή διαχειριστή του χώρου.\nΟ καθένας έχει δικαίωμα πρόσβασης στα δεδομένα ενός συστήματος βιντεοεπιτήρησης που τον αφορούν, ως υποκείμενο των δεδομένων (βλ. άρθρο 15 του ΓΚΠΔ). Αυτό σημαίνει ότι μπορεί ανά πάσα στιγμή να ζητήσει να λάβει κάθε πληροφορία σχετικά με την επεξεργασία (σκοπούς αυτής, τι είδους δεδομένα συλλέγονται, αποδέκτες ή κατηγορίες αποδεκτών, χρόνος τήρησης δεδομένων, κ.λπ.), καθώς επίσης και να υποβάλει αίτηση στον υπεύθυνο του συστήματος για να έχει αντίγραφο τμήματος βιντεοσκοπικού υλικού στο οποίο απεικονίζεται ή σειρά αντίστοιχων έντυπων εικόνων: εάν επίσης συμφωνούν και τα δύο μέρη, αρκεί και απλή επίδειξη των στιγμιοτύπων. Ο υπεύθυνος επεξεργασίας οφείλει να απαντήσει χωρίς καθυστέρηση και σε κάθε περίπτωση εντός μηνός από την παραλαβή του αιτήματος (άρθρο 12 παρ. 3 ΓΚΠΔ): αν δεν απαντήσει ή αν η απάντησή του δεν είναι ικανοποιητική, τότε ο αιτών μπορεί να προβεί σε καταγγελία στην Αρχή.\nΑντιστοίχως ο καθένας μπορεί να εκφράσει την αντίρρησή του στην επεξεργασία και να ζητήσει εναντίωση στην επεξεργασία (άρθρο 21 του ΓΚΠΔ), διαγραφή των δεδομένων (άρθρο 17 του ΓΚΠΔ), ή «περιορισμό» της επεξεργασίας (άρθρο 18 του ΓΚΠΔ). Τα αιτήματά σας θα πρέπει να είναι αιτιολογημένα, δηλαδή πρέπει να εξηγείτε στον υπεύθυνο επεξεργασίας τους λόγους για τους οποίους θεωρείτε μη νόμιμη την επεξεργασία. Και σε αυτές τις περιπτώσεις ο υπεύθυνος επεξεργασίας οφείλει να απαντήσει χωρίς καθυστέρηση και, σε κάθε περίπτωση εντός μηνός από την παραλαβή του αιτήματος: αν δεν απαντήσει ή αν η απάντησή του δεν είναι ικανοποιητική, τότε ο αιτών μπορεί να προβεί σε καταγγελία στην Αρχή.\nΣημειώνεται, τέλος, ότι, εφόσον σύστημα βιντεοεπιτήρησης καταγράψει αξιόποινη πράξη στην οποία κάποιος εμπλέκεται ως θύμα ή θύτης, μπορεί ο τελευταίος να ζητήσει από τον υπεύθυνο του συστήματος να του χορηγήσει το σχετικό βιντεοσκοπημένο τμήμα δεδομένων.


Οφέλη της μπανάνας για τους πεζοπόρους - Chiquita workout blog\nΑγαπάτε την πεζοπορία; Δεν είστε ο μόνος ή η μόνη! Όλο και περισσότεροι άνθρωποι επιλέγουν αυτό το εκπληκτικό χόμπι για να αποκτήσουν καλύτερη φυσική κατάσταση, οπότε, όπως είναι φυσικό, αναζητούν υγιεινά σνακ για να πάρουν μαζί τους στο ταξίδι. Οι μπανάνες Chiquita έχουν κορυφαία γεύση και ποιότητα, ενώ προσφέρουν την ενέργεια που χρειάζεστε για τη γυμναστική σας στην ύπαιθρο. Ας δούμε ορισμένα από τα οφέλη που προσφέρουν οι μπανάνες στους πεζοπόρους.\nΓεύματα πριν από τη γυμναστική\nΑν σχεδιάζετε μια πεζοπορία, φροντίστε να φάτε κάτι πριν που δεν σας δυσκολέψει στην πορεία ούτε θα σας βαρύνει! Οι συμπαγείς, ελαφριές τροφές είναι απαραίτητες, καθώς όσο λιγότερο βάρος χρειάζεται να κουβαλήσετε τόσο καλύτερα. Ευτυχώς, οι μπανάνες έχουν ήδη το δικό τους ανθεκτικό και όμορφο περίβλημα, χάρη στη μητέρα φύση!\nΟι μπανάνες είναι εξαιρετική πηγή βιταμίνης Β6, η οποία συμβάλλει στη φυσιολογική λειτουργία του μεταβολισμού και την απελευθέρωση της ενέργειας (ένας επιστημονικός τρόπος για να πούμε ότι η επεξεργασία της ενέργειας στον οργανισμό σας λειτουργεί φυσιολογικά) και στη μείωση της κόπωσης. Επίσης, οι μπανάνες είναι γνωστό ότι περιέχουν κάλιο, το οποίο βοηθά στη σωστή λειτουργία των μυών σας. Αυτά τα οφέλη τις καθιστούν ένα τέλειο υγιεινό σνακ για να αποκτήσετε την ενέργεια που χρειάζεστε πριν από μια πεζοπορία, κατά τη διάρκεια ενός διαλείμματος στην ημέρα σας ή όταν χαλαρώνετε.\nΌταν χρειάζεστε να φάτε για να έχετε ενέργεια\nΕίτε σχεδιάζετε μια γρήγορη πορεία για μία με δύο ώρες ή μια εκδρομή που θα διαρκέσει τουλάχιστον μια εβδομάδα, το καλύτερο σνακ που μπορείτε να φάτε πριν από τη γυμναστική είναι αυτό που θα σας προσφέρει μια σταθερή πηγή ενέργειας καθ΄ όλη τη διάρκεια της ημέρας. Η μπανάνα είναι ένα ιδανικό σνακ για να σας παρέχει ενέργεια, επειδή περιέχει καλή ποσότητα φυτικών ινών, διαλυτών και αδιάλυτων, ειδικά όταν είναι λίγο άγουρη. Αυτό σημαίνει ότι ο οργανισμός σας τις μεταβολίζει αργά και απελευθερώνει σταδιακά την ενέργεια από τους υγιεινούς υδατάνθρακες, ώστε να νιώθετε χορτάτοι χωρίς να βαραίνετε και τα επίπεδα ενέργειάς σας να παραμένουν υψηλά.\nΑν αναζητάτε ένα ελαφρύ πρωινό πριν από την προπόνηση, και ίσως ένα ή δύο σνακ κατά τη διάρκεια της διαδρομής, η μπανάνα είναι εξαιρετική επιλογή. Επίσης, αν θέλετε να πάρετε μαζί σας κάτι διαφορετικό, έχουμε κάποιες υπέροχες συνταγές για υγιεινές μπάρες ενέργειας με μπανάνα!\nΟι πεζοπόροι επιλέγουν ελαφριά και υγιεινά τρόφιμα, που μπορούν να τα φάνε εύκολα, ενώ τους προσφέρουν πολλά θρεπτικά συστατικά. Τι καλύτερο μπορείτε να πάρετε μαζί σας σε μια μεγάλη και δύσκολη πορεία, από ένα θρεπτικό και χορταστικά υγιεινό σνακ, που δεν καταλαμβάνει πολύ χώρο στο σακίδιό σας;\nΑν κρυώσει ο καιρός ενώ βρίσκεστε έξω, καλό είναι να έχετε μαζί σας ένα ωραίο σνακ που θα σας προσφέρει ενέργεια και θα σας βοηθήσει να αναπληρώσετε τις επιπλέον θερμίδες που καίτε. Αυτή η πεντανόστιμη λιχουδιά που αναζητάτε είναι οι γλυκές μπανάνες Chiquita! Επιπλέον, θα μπορούσατε να πάρετε μαζί σας αποξηραμένα τσιπς μπανάνας, που είναι εύπεπτα. Και είναι απίστευτα εύκολο να τα φτιάξετε!\nΛογικά, οι πεζοπόροι προσπαθούν να παραμείνουν υγιείς διατηρώντας έναν υγιεινό τρόπο ζωής, οπότε οι υψηλές ποσότητες σημαντικών βιταμινών και μεταλλικών στοιχείων στις μπανάνες Chiquita είναι εξαιρετικά χρήσιμες.\nΟι μπανάνες είναι επίσης μια καλή πηγή καλίου, όπως περιγράφεται παραπάνω (καθώς περιέχουν το εκπληκτικό 17,9% της συνιστώμενης ημερήσιας ποσότητας). Τα επίπεδα καλίου στους μύες μειώνονται κατά τη διάρκεια της άσκησης και χρειάζεται να αναπληρωθούν. Αυτός είναι ένας από τους βασικούς λόγους που οι μπανάνες είναι ένα τέλειο υγιεινό σνακ για μετά την πεζοπορία, καθώς και μια ιδανική τροφή για πριν από τη γυμναστική.\nΕπιπλέον, ο οργανισμός μας έχει τη δυνατότητα να χρησιμοποιεί ιδανικά τους φυσικούς υδατάνθρακες της μπανάνας, οι οποίοι σε συνδυασμό με όλες τις φυτικές ίνες, κρατούν υψηλά τα επίπεδα ενέργειας ενώ περπατάτε και καθιστούν τις μπανάνες το τέλειο σνακ πριν από τη γυμναστική. Το γεγονός ότι οι μπανάνες δεν αυξάνουν τα επίπεδα της χοληστερόλης και ότι δεν περιέχουν λίπη ούτε αλάτι είναι ένα μπόνους για όσους θέλουν να διατηρήσουν έναν υγιή οργανισμό.\nΑν πηγαίνετε σε μια πολυήμερη πεζοπορία, στο τέλος της κάθε ημέρας θα χρειάζεστε ένα υγιεινό γεύμα μετά την άσκηση, που θα μπορείτε να ετοιμάσετε εύκολα ενώ θα είναι νόστιμο, για να χαλαρώσετε χωρίς να ανησυχείτε για την προσπάθεια που θα χρειαστεί να καταβάλλετε στην κουζίνα (ή πάνω από τη φωτιά). Θα εκπλαγείτε ευχάριστα αν μάθετε ότι υπάρχουν κάποιες εκπληκτικές αλμυρές συνταγές με μπανάνα στον ιστότοπό μας, τις οποίες μπορείτε να φτιάξετε εύκολα και γρήγορα, ενώ ταυτόχρονα είναι απίστευτα νόστιμες!\nΕπιπλέον, μπορείτε να φτιάξετε εύκολα με τις μπανάνες σας ένα υγιεινό smoothie, το οποίο μπορεί να παραμείνει δροσερό σε ένα θερμό για κρύα ροφήματα, ενώ θα βοηθήσει τους πονεμένους μύες σας να ανακάμψουν για την πρόκληση της επόμενης μέρας!\nΑπ’ ό,τι καταλαβαίνετε, οι μπανάνες Chiquita είναι το τέλειο σνακ για να έχετε ενέργεια, και μπορείτε να τις καταναλώσετε πριν ή μετά την πεζοπορία, οπότε θυμηθείτε να αγοράσετε λίγες σήμερα για να έχετε μαζί σας στη διαδρομή!\nΤα καλύτερα σνακ για πριν από τη γυμναστική\nΑναρωτιέστε τι να επιλέξετε σαν σνακ πριν το τρέξιμο; Έχουμε την απάντηση!


The print rules και πώς θα τους ακολουθήσεις! - TRENDS - Youweekly\nΤα μοτίβα θέλουν τον τρόπο τους για να φορεθούν σωστά\nTRENDS 14.04.2022 11:30\nΤα must-have μοτίβα της άνοιξης είναι εύκολο όχι μόνο να τα φορέσεις αλλά και να τα απογειώσεις αρκεί (φυσικά) να ξέρεις πώς! Γιατί τη νέα σεζόν οι τάσεις απαιτούν χρώμα στις εμφανίσεις μας αλλά να "μπλέξουμε" κιόλας τα μοτίβα μεταξύ τους, για να δημιουργήσουμε looks που θα μας κάνουν να ξεχωρίσουμε! To στυλ φέτος έχει ρίγες, λουλούδια και mix'n'match συνδυασμούς.\nΟι ρίγες είναι το νέο... μαύρο. Τι σημαίνει αυτό; Θα τις συνδυάσεις με floral, για μια εμφάνιση που... ανθίζει στο πέρασμά σου! Ειδικά εάν επιλέξεις ένα sexy set, τότε είσαι έτοιμη για... πασαρέλα.\nΈνα εμπριμέ φόρεμα (με μεγάλα floral, γραμμικά μοτίβα ή με jungle patterns) θα απογειωθεί εάν το... μπλοκάρεις με ένα bold σακάκι. Η ιδέα εδώ φυσικά είναι ο εντυπωσιασμός, οπότε καλό θα ήταν να ποντάρεις σε ένα εκκεντρικό κομμάτι.\nΤα... ετερώνυμα έλκονται και στη μόδα! Πανομοιότυπα μοτίβα αλλά σε διαφορετικό χρωματικό καμβά κάνουν το κοντράστ που χρειάζεσαι για να ξεχωρίσεις. Άλλωστε, τα λιβάδια είναι γεμάτα από πολύχρωμα λουλούδια και η έμπνευση έρχεται ακριβώς από εκεί!\nΦόρεσε prints από πάνω μέχρι κάτω και πες «ναι» στον μαξιμαλισμό. Στη συγκεκριμένη περίπτωση προτίμησε μοτίβα από την ίδια «οικογένεια» και κράτησε το στυλ σου σε «lady like» γραμμή για να είναι κομψό το αποτέλεσμα.\nGo matchy-matchy! To παντελόνι και το top ακολουθούν την ίδια χρωματική παλέτα στα λουλούδια και υιοθετούν το floral ως το βασικό print. Αυτό σημαίνει πως διατηρείται ισορροπία στο look, έστω κι αν δεν πρόκειται για ένα αμιγώς twin set. Το μυστικό εδώ είναι να μοιάζει έτσι!\nΜαύρο με ανοιχτή πλάτη - Ουρές στα ταμεία των H&M για αυτό το φόρεμα


Ο Παναιτωλικός κέρδισε την Κέρκυρα στην «πρόβα τζενεράλε» - AgrinioNews\nΟ Παναιτωλικός κέρδισε με 2-1 την Κέρκυρα και στα τελευταία 20 λεπτά του φιλικού τους αγωνίστηκαν μόνο Ελληνες πιτσιρικάδες.\nΑντίστροφα μετρά πλέον ο χρόνος για την έναρξη του πρωταθλήματος και ο Παναιτωλικός κέρδισε με 2-1 την Κέρκυρα, στο τελευταίο του τεστ προετοιμασίας. Ετσι οι «κυανοκίτρινοι» έκλεισαν νικηφόρα τα καλοκαιρινά τους φιλικά και πλέον καλούνται να μπουν σε επίσημους ρυθμούς.\nΟ Τραϊανός Δέλλας σε μεγάλο βαθμό έκανε πρόβα ενδεκάδας για την πρεμιέρα κόντρα στον Ατρόμητο, αν και είναι μαθηματικά βέβαιο πως θα υπάρξουν ορισμένες αλλαγές. Αλλωστε για τον αγώνα του Σαββάτου δεν υπολογίζεται ο Μοράρ, καθώς ο Ρουμάνος φορ «κουβαλά» ποινή μίας αγωνιστικής από την περασμένη σεζόν (όπως και ο Αγρόδημος).\nΤα «καναρίνια» ξεκίνησαν με 4-1-4-1 και είχαν τον Κυριακίδη κάτω από τα γκολπόστ, τους Μαρινάκη, Χαντάκια, Αργκους, Τσοκάνη στην άμυνα από τα δεξιά προς τα αριστερά, τον Ερικσον στο «6», τους Λιάβα, Μάρκος Πάουλο εσωτερικούς, τους Ντίας, Μάνα στα άκρα και τον Μοράρ στην κορυφή της επίθεσης. Στο πρώτο ημίχρονο ήταν πολύ καλοί ανασταλτικά, δεν απειλήθηκαν, ενώ την ίδια στιγμή δημιούργησαν προϋποθέσεις για γκολ.\nΣτο 26’ είχαν την μεγαλύτερή τους ευκαιρία όταν ο Λιάβας βγήκε στην κόντρα, «κρέμασε» τον Αθανασόπουλο, αλλά η μπάλα πέρασε λίγο άουτ και τελικά άνοιξαν το σκορ στο 42’, με απευθείας εκτέλεση φάουλ του Μοράρ. Στο ίδιο διάστημα οι Μαρινάκης, Μανά είχαν από ένα καλό σουτ και το μόνο «μελανό» σημείο για τους γηπεδούχους στο πρώτο ημίχρονο (πλην ίσως του νωθρού πρώτου δεκαλέπτου) ήταν ο τραυματισμός του Τσοκάνη.\nΟ οποίος δέχθηκε ένα δυνατό μαρκάρισμα στον αστράγαλο και αποχώρησε. Ο Παναιτωλικός ξεκίνησε καλά και το δεύτερο μισό, θα μπορούσε να διπλασιάσει τα τέρματά του με τον Μοράρ (48’, αντί να πλασάρει, θέλησε με τακουνάκι να βρει τον Μανά, έδιωξαν οι αμυντικοί της Κέρκυρας) και τον Πάουλο (52’), κάτι που τελικά συνέβη στο 53’, όταν ο Βραζιλιάνος βρήκε με κάθετη πάσα τον Ρουμάνο και εκείνος πλάσαρε εύστοχα. Κάπου εκεί βγήκε για να περάσει ο Ντίας στην κορυφή ενόψει και πρεμιέρας, ενώ από το 72’ και μετά ο Παναιτωλικός αγωνίστηκε με νεαρούς Ελληνες, καθώς φέτος στηρίζει πολλά στους πιτσιρικάδες του.\nΕτσι οι φιλοξενούμενοι κατάφεραν να μειώσουν με κεφαλιά του Βέρτζου στο 79’. Το… συμπέρασμα για τον Παναιτωλικό ήταν θετικό, παρότι μάλιστα οι Ουίλιαν, Μιχάι, Μάζουρεκ δεν έπαιξαν λόγω μικροενοχλήσεων, ώστε να είναι 100% έτοιμοι για την πρεμιέρα.\nΚΕΡΚΥΡΑ: Αθανασόπουλος (46’ Κουτζαβασίλης), Σπίνουλας, Ιωάννου (74’ Λάμπογλου), Μότα (55’ Θεοδωράκης), Βέρτζος, Παναγιωτίδης (46’ Κρητικός Ν.), Αναστασόπουλος (46’ Αναστασίου), Νίκιτς (74’ Ινάσιο), Κόντος (74’ Γεωργακόπουλος), Ζορμπάς, Τουράμ (64’ Κρητικός Στ.).\nΠροηγούμενο: Άνδρας απειλούσε να πέσει από την Γέφυρα «Χαρίλαος Τρικούπης» – Εντοπίστηκε στο Ρίο\nΕπόμενο: Η Κοίμηση της Θεοτόκου στον Ιερό Ναό Αγίας Τριάδας Αγρινίου


ΕΚΤΑΚΤΟ: Βρέθηκε Τούρκος σε ελληνική βραχονησίδα!\nΣυναγερμός σε ΕΥΠ και Υπουργείο Εξωτερικών\nΤο ελληνικό Λιμενικό εντόπισε έναν άντρα τουρκικής καταγωγής στην βραχονησίδα Νίμος, λίγο έξω από την Σύμη. Ο ίδιος δηλώνει δικηγόρος, 28 ετών, ενώ στην κατοχή του είχε το διαβατήριο και την ταυτότητα του δικηγορικού συλλόγου.\nΕίπε στους άνδρες του Λιμενικού ότι πέρασε μόνος του από την Τουρκία, πως μίσθωσε ταχύπλοο και πλήρωσε 2.500 ευρώ στον διακινητή για να τον περάσει και να τον αφήσει στην ελληνική βραχονησίδα.\nΤο γεγονός έλαβε χώρα αργά το απόγευμα της Τρίτης, όταν ο Τούρκος επικοινώνησε με το Λιμενικό μέσω του διεθνή αριθμού διάσωσης. Το Λιμενικό έσπευσε να τον απομακρύνει από την βραχονησίδα και να του παράσχει τις πρώτες βοήθειες.\nΠάντως, ερωτηματικά προκαλεί η στάση του 28χρονου, ο οποίος δεν έχει υποβάλλει ακόμα αίτηση για άσυλο, ούτε διευκρίνισε γιατί εγκατέλειψε την χώρα του και διέφυγε στην ελληνική βραχονησίδα.\nΤο περίεργο της υπόθεσης έχει κινήσει τις υποψίες της ΕΥΠ και του Υπουργείου Εξωτερικών, το οποίο παρακολουθεί με πορσοχή την εξέλιξη της υπόθεσης.